
Πρόγραμμα Σπουδών του μαθήματος «Κείμενα Νεοελ¬ 
ληνικής Λογοτεχνίας» στο Γυμνάσιο και στο Λύκειο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. Γ της παρ. 11 του άρθρου 5 
και του εδ. δ' της παρ. 9 του άρθρου 8 του Ν. 1566/85. Ό¬ 
πως τροποποιήθηκε και ισχύει με τις διατάξεις των παρα¬ 
γράφων 1 και 2 του άρθρου 7 του Ν. 2525/97 

2. Την εισήγηση του παιδαγωγικού Ινσπτούτου, όπως 
αυτή διατυπώθηκε στην με αριθμ. 14/1998 πράξη του τμή¬ 
ματος Δευτεροβάθμιας Εκπαίδευσης του Παιδαγωγικού 
Ινστιτούτου. 

3. Τις διατάξειςτου άρθρου 29ατου Ν. 1558/85ΦΕΚ137 
- Α, όπως συμπληρώθηκε με το άρθρο 27 του Ν. 2081/92 
(ΦΕΚ 154 - Α) και τροποποιήθηκε με το άρθρο 1 παραγρ. 
2α του Ν. 2469/97 (ΦΕΚ 38 - Α) και το γεγονός ότι από την 
απόφαση αυτή δεν προκαλείται δαπάνη εις βάρος του 
κρατικού προϋπολογισμού. 

4. Την αναγκαιότητα ορισμού νέου Προγράμματος 
Σπουδών για το μάθημα «Κείμενα Νεοελληνικής Λογοτε¬ 
χνίας» στο Γ υμνάσιο και στο Λύκειο, με βάση το οποίο θα 
συγγραφούν τα βιβλία που προβλέπονται από τις διατά¬ 
ξεις της παραγράφου 3 του άρθρου 7 του Ν. 2525/97, α¬ 
ποφασίζουμε: 

Καθορίζουμε το Πρόγραμμα Σπουδών του μαθήματος 
«Κείμενα Νεοελληνικής Λογοτεχνίας» στο Γ υμνάσιο και 
το Λύκειο ως εξής: 

1. Το Πλαίσιο του Προγράμματος Σπουδών 

Το νέο Πρόγραμμα Σπουδών για το μάθημα της Λογο¬ 
τεχνίας δομείται με ενιαία σύλληψη και για τις δυο βαθμί¬ 
δες της Μέσης Εκπαίδευσης και επιδιώκει: 

I. Να συνδέσει τους σκοπούς, τους στόχους και τους 
τρόπους (μεθόδους, μέσα, τεχνικές) της διδασκαλίας με 
το περιεχόμενο του μαθήματος και την αξιολόγησή του, 
με τρόπο που να διαγράφει ένα γενικό διδακτικό πλαίσιο, 
χωρίς απόλυτες δεσμεύσεις, τις οποίες η ίδια η φύση του 
μαθήματος δεν επιτρέπει. Οι ιδιαίτερες ανάγκες των μα¬ 
θητών, οι ιδιόμορφες συνθήκες κάθε τάξης, το ίδιο το κεί¬ 


μενο και ο βαθμός δυσκολίας του υπαγορεύουν την τελι¬ 
κή οργάνωση της διδασκαλίας. 

Η αλήθεια είναι ότι κάθε κείμενο ανοίγει το δικό του ερ¬ 
μηνευτικό πεδίο και η έλλειψη ικανού αριθμού έγκυρων 
ερμηνευτικών εκδόσεων δημιουργεί συχνά αμηχανία και 
ασάφεια περί του διδακτέου. Από την άποψη αυτή δια- 
φαίνεται η ανάγκη να οργανωθεί το μάθημα ώστε να υ¬ 
πάρχει ένας «κανόνας» αναφοράς, όπου θα διαγράφονται 
τα προσφερόμενα για διδασκαλία στοιχεία μελέτης για 
κάθε κείμενο, σε αντιστοίχηση με τους διδακτικούς στό¬ 
χους. Το νέο Πρόγραμμα Σπουδών επιχειρεί αδρομερώς 
να διαγράψει τα βασικά στοιχεία του μαθήματος, τα οποία 
θα ορισθούν με μεγαλύτερη σαφήνεια στα νέα σχολικά βι¬ 
βλία και σπς Οδηγίες του Π.Ι. που θα ακολουθήσουν, με 
τη μέριμνα πάντοτε να μη χαθεί η ευελιξία του Προγράμ¬ 
ματος και η δυνατότητα ανατροφοδότησής του από την 
αυτενέργεια διδασκόντων και διδασκομένων. 

II. Να λάβει υπόψη και να ενσωματώσει στη σπουδή του 
αντικειμένου τα δεδομένα της Ιστορίας και Θεωρίας της 
Λογοτεχνίας και τα πορίσματα της Διδακτικής, καθώς και 
τις προτάσεις που απορρέουν από τη σχολική εμπειρία 
και έρευνα τόσο στην Ελλάδα όσο και σε άλλα κράτη της 
Ευρωπαϊκής Ένωσης, προκειμένου να διαμορφωθεί, κα¬ 
τά το δυνατόν, μια κοινή οπτική και μια στοιχειώδης σύ¬ 
γκλιση στη θεώρηση της διδασκαλίας, μολονότι το συ¬ 
γκεκριμένο αντικείμενο, συνυφασμένο με τη γλώσσα, έχει 
κατά βάση εθνικό χαρακτήρα και συνδέεται περισσότερο 
με την ιδιαιτερότητα της κάθε χώρας και την εθνική λογο¬ 
τεχνική παραγωγή. 

Σε πολλές ευρωπαϊκές χώρες η διδασκαλία της λογοτε¬ 
χνίας είναι στενά συνδεδεμένη με τη διδασκαλία της μητρι¬ 
κής γλώσσας με κοινό στόχο την ανάπτυξη της γραπτής και 
προφορικής επικοινωνίας. Στην ελληνική εκπαίδευση τα 
Κείμενα Νεοελληνικής Λογοτεχνίας αποτελούν αυτοτελή 
και ανεξάρτητο κλάδο του μαθήματος των Νέων Ελληνι¬ 
κών, ο άλλος κλάδος του οποίου είναι η γλωσσική διδα¬ 
σκαλία. Είναι ευνόητο, βέβαια, πως η διδασκαλία της Λο¬ 
γοτεχνίας συνδέεται άμεσα με το γλωσσικό μάθημα, διότι 

• το λογοτεχνικό κείμενο είναι μια γλωσσική δομή στην 
οποία δίνει αξία η ποιότητα του λόγου και ο ιδιαίτερος 
τρόπος της γλωσσοτεχνικής σύνθεσης, και 

• από τη διδασκαλία της αναμένεται η βελτίωση της ε- 
πικοινωνιακής ικανότηταςτου μαθητή και ο εμπλουτισμός 
του προφορικού και γραπτού λόγου του. 

Παρ’ όλ’ αυτά η διάκριση κρίθηκε σκόπιμο να διατηρη¬ 
θεί. Διότι η Λογοτεχνία δεν είναι απλά μια «άλλη χρήση» 
της γλώσσας, κοντά στις τόσες άλλες του καθημερινού 
λόγου: 

Οι γλωσσικές λειτουργίες, ιδίως οι πιο απαιτητικές, στη 
Λογοτεχνία αφομοιώνονται ως εμπειρίες που εμπλουτί- 
ζουντο συμβατικό κώδικα του αναγνώστη προσφέροντας 
στη συνείδηση τη δυνατότητα ποικίλων αναδρομών. 

Η λέξη στο λογοτεχνικό έργο υποστασιοποιείται αισθη¬ 
τικά, γίνεται φορέας αισθητικού νοήματος. Για την απο¬ 
κωδικοποίησή του απαιτείται η συγκρότηση ενός πολυ¬ 
σύνθετου, ισχυρού μηχανισμού, για τον οποίο κατά τη 
διάρκεια της εκπαίδευσης του νέου πρέπει να καταβάλ¬ 
λεται ιδιαίτερη μέριμνα. 

• Σχετικά με το ζήτημα της ευρωπαϊκής διάστασης στη 
διδασκαλία της λογοτεχνίας, που αποτελεί ζητούμενο ό¬ 
λων των σύγχρονων ευρωπαϊκών προγραμμάτων, οι υπο¬ 
δείξεις που δίνονται τόσο για το ποσοστό των μεταφρα¬ 
σμένων κειμένων που κατά προσέγγιση θα πρέπει να δι¬ 
δάσκονται κάθε έτος, όσο και για την οργάνωση της 
διδασκαλίας, φαίνεται να ικανοποιούν το συγκεκριμένο 
αίτημα, το οποίο υπηρετείται πολύ πιο συγκροτημένα α¬ 
πό το μάθημα επιλογής όλων των κατευθύνσεων στη Β( 
Λυκείου Νεότερη Ευρωπαϊκή Λογοτεχνία: Ιστορία και Κεί¬ 
μενα. 

2. Ρόλος και απώτερος σκοπός του μαθήματος 
στη Μέση Εκπαίδευση 

Η εκπαίδευση έχει σήμερα να επιτελέσει ένα σοβαρό¬ 
τατο κοινωνικό ρόλο. Κύριο έργο της η διαμόρφωση σκε- 
πτόμενων και δρώντων ατόμων, ικανών να κατανοούν τις 
πληροφορίες και τα δεδομένα του κόσμου και να παρεμ¬ 
βαίνουν σπς διαδικασίες συγκρότησής του. Η αντίληψη 
αυτή, βαθύτατα ανθρωπιστική στην καταγωγή και το 
πνεύματης, με υψηλή συνείδηση της εθνικής ευθύνης και 
εναργές αίσθημα ενώπιον των διεθνικών, πολυπολιτισμι- 
κών προτάσεων του παρόντος και του μέλλοντος, οφείλει 
να στηρίζει κάθε εκπαιδευτικό σχεδίασμά στο σύνολο και 
στα επιμέρους στοιχεία του. 

Η Λογοτεχνία, ως μάθημα, υπηρετεί με βεβαιότητα αυ¬ 
τό το σκοπό μέσα από τους δικούς της ιδιότυπους δρό¬ 
μους. Η αποστολή ενός μαθήματος με ρόλο τόσο καθο¬ 
ριστικό για την ταυτότητα της παιδείας και με τις ειδικές 
ποιότητες της Λογοτεχνίας κρίνεται από το βαθμό που 
θα κατορθώσει να αναπτύξει μεταξύ των διδασκομένων 
μια συγκροτημένη αξιολογία πολιτισμικού περιεχομένου, 
από το βαθμό δηλαδή που θα εξασφαλίσει την οικείωσή 
τους προς την ευρεία έννοια της λογοτεχνικότητας. 

Με τον εξοπλισμό μιας τέτοιας πολιτισμικής «κατάρτι¬ 
σης», με την οικοδόμηση ενός στέρεου αξιακού κώδικα, 
δηλαδή 

• μιας πολύπλευρης και σφαιρικής «κουλτούρας» με 
ποιοτικά κριτήρια και αρχές, και 

• ενός μηχανισμού αποκωδικοποίησης σύνθετων μηνυ¬ 
μάτων, διαμορφώνονται προσωπικότητες με κρίση και 
δραστικό λόγο έναντι της εποχής τους, με εγγυήσεις δη¬ 
μιουργικότητας και ικανότητες κατανόησης και κριτικής 
προσαρμογής στις κοινωνικές και πολιτιστικές απαιτή¬ 
σεις του εκάστοτε πλαισίου επικοινωνίας αλλά και άμυνας 
απέναντι στην πολιτιστική βιομηχανία της εποχής. 

Όλα αυτά στηρίζουν την αντίληψη για το διδακτέον της 
Λογοτεχνίας και ανοίγουν το ερώτημα για το διδακτόν. 
Κατά την ιστορική διαδρομή του μαθήματος στη Μέση 


Εκπαίδευση διατυπώθηκαν ποικίλες προσδοκίες οι οποί¬ 
ες και υπαγόρευσαν διάφορες διδακτικές πρακτικές. Η 
αντίληψη ότι το λογοτεχνικό κείμενο είναι φορέας οικου¬ 
μενικής αλήθειας, και ότι από τη διδασκαλία του δεν επι- 
ζητείται παρά η καθοδήγηση του μαθητή προς τη «σω¬ 
στή» ερμηνεία του τροφοδότησε για πολλά χρόνια τη 
διδακτική πράξη. Σήμερα η πεποίθηση ότι τα λογοτεχνικά 
έργα αποκαλύπτουν τον άνθρωπο και τον κόσμο αποτυ- 
πώνοντας πτυχές της οικουμενικής αλήθειας, που ενδέ¬ 
χεται να είναι, και συνήθως είναι, διαφορετικές στις ποικί¬ 
λες πολιτισμικές καταστάσεις, στηρίζει, και κατά βάθος α¬ 
ναδομεί, και τη διδασκαλία του μαθήματος. 

Η διδασκαλία της Λογοτεχνίας, με άλλα λόγια, είναι επι¬ 
κοινωνία με την έννοια της ανταλλαγής των οπτικών με τις 
οποίες προσλαμβάνεται, κατανοείται και ερμηνεύεται η 
πραγματικότητα σε διαφορετικές εποχές ή σε διαφορετι¬ 
κά κείμενα της ίδιας ή και άλλης κουλτούρας. Ό,τι οικειο- 
ποιείται ο αποδέκτης ενός λογοτεχνικού έργου είναι μια 
πρόταση του κόσμου, την οποία το κείμενο αποκαλύπτει 
μετασχηματίζοντας την προσωπικότητα του αναγνώστη. 
Έτσι, η ανάγνωση αποβαίνει μέσο αυτοσυνείδησης και 
αυτογνωσίας. 

Ως απώτερος, λοιπόν, σκοπός του μαθήματος της Λο¬ 
γοτεχνίας διαγράφεται η οικείωση του μαθητή προς το 
φαινόμενο της λογοτεχνικότητας στις θεμελιακές εκδη¬ 
λώσεις του και η καλλιέργεια εκείνης της εμπειρίας που 
την ονομάζουμε αισθητική και συνταιριάζει την κατανόη¬ 
ση και τη βίωση μέσα σε μια αδιάρρηκτα διαλεκτική σχέ¬ 
ση. 

Η γνωστική και συγκινησιακή εμπειρία, που καλλιεργεί 
την αυτογνωσία και εκλεπτύνει το αίσθημα του αναγνώ¬ 
στη εισάγοντάςτον στο βάθος της ανθρώπινης κατάστα¬ 
σης, καταξιώνει τη Λογοτεχνία ως μάθημα και επικυρώνει 
τους διδακτικούς σχεδιασμούς που επιχειρούν να κατα¬ 
στήσουν την επικοινωνία των μαθητών με το κείμενο κατά 
το δυνατόν ουσιαστικότερη και αποτελεσματικότερη. 

Αυτή η ενδυνάμωση της μορφωτικής επάρκειας, της ε- 
πικοινωνιακής ικανότητας και της προσωπικής εμπειρίας 
του μαθητή κάνει τη συνείδηση να αναγνωρίζει τις δυσχέ¬ 
ρειες αλλά και τις δυνατότητές της και διανοίγει για το ά¬ 
τομο προοπτικές βαθύτερης κατανόησης της πραγματι¬ 
κότητας και διαμόρφωσης προσωπικής βιοθεωρίας. 

3. Γενικοί Στόχοι για το Γυμνάσιο και το Λύκειο 

Σε σχέση με τα ανωτέρω ως κύριος στόχος του μαθή¬ 
ματος της Λογοτεχνίας διαγράφεται η ουσιαστική, κατά 
το δυνατόν, επαφή των μαθητών με αντιπροσωπευτικά 
έργα της πολιτιστικής μας κληρονομιάς, εθνικής και πα¬ 
γκόσμιας, καθώς και έργα σύγχρονα που δίνουν εγγυή¬ 
σεις ποιότητας και τροφοδοτούν τη συζήτηση γύρω από 
σύγχρονα προβλήματα και νέες αισθητικές τάσεις. 

Με την επιλογή και διδασκαλία αξιόλογων λογοτεχνι¬ 
κών έργων επιδιώκεται 

• η διέγερση του ενδιαφέροντος των μαθητών για τη 
Λογοτεχνία,ώστε μέσα από μεθοδική και σταδιακή άσκη¬ 
ση να οδηγούνται σε δημιουργική και ελεύθερη ανάγνω¬ 
ση, ερμηνεία και κριτική των κειμένων και διεύρυνση της 
προσωπικής εμπειρίας τους. 

Συγκεκριμένα, επιδιώκεται να καταστούν οι μαθητές 
ικανοί: 

• να παρατηρούν με προσοχή το κείμενο και να αξιο- 
ποιούν τα κύρια κειμενικά και εξωκειμενικά στοιχεία προ- 
κειμένου να σχολιάζουν πολύπλευρα τις διάφορες πτυ- 

χέςτης σύνθεσής τους και να τα ερμηνεύουν με τρόπο με¬ 
θοδικό και σφαιρικό- 

• να αποκομίζουν ποικίλες πληροφορίες για σημανπ- 
κήα ιστορικά, κοινωνικά, πολιτικά, υπαρξιακά και άλλα ζη¬ 
τήματα που θίγονται στα λογοτεχνικά έργα, να σχολιά- 
ζουντις διάφορες απόψεις που εκτίθενται σ' αυτά, να δια¬ 
τυπώνουν τεκμηριωμένα τις δικές τους θέσεις και να 
ευαισθητοποιούνται από τα διατυπούμενα ζητήματα. 

Με άλλα λόγια, οι μαθητές ασκούνται να διακρίνουν τις 
σχέσεις των μερών και τα αποτελέσματα των ποικίλων 
μορφικών επιλογών και να αξιοποιούν τα στοιχεία ιστο¬ 
ρίας και θεωρίας της Λογοτεχνίας ώστε να διευκολύνο¬ 
νται στην επεξεργασία του κειμένου και στην αναγνώριση 
τηςποιότητας του λόγου. Μετοντρόο αυτό καλλιεργούν 
ποικίλες αναγνωρτικές δεξιότητες, ώστε να είναι σε θέση: 
μέσα από την προσεκτική ανάγνωση και την ερμηνευτική 
διαδικασία. 

• να χρησιμοποιούν τις πληροφορίες για την κατανόη¬ 
ση του υπό επεξεργασία κειμένου, 

• να μεταφέρουν και να επεκτείνουν τη γνώση κατά την 
ερμηνευτική προσέγγιση άλλων έργων, 

• να συνθέτον το δικό του προφορικό ή γραπτό σχόλιο 
ή εκτενέστερο κείμενο, 

• να διατυπώνουν αφαιρετικά γενικές θέσεις (π.χ. για 
τις ιδέες ή τις αισθητικές επιλογές μιας εποχής ή ενός 
συγγραφέα)και 

• να προβαίνουν στην αξιολόγηση της «αλήθειας» του 
κειμένου, του βαθμού, με άλλα λόγια, ποιότητας και πει¬ 
στικότητας του λόγου, είτε με κριτήρια του ίδιου του κει¬ 
μένου, είτε σε σύγκριση με άλλα συναφή κείμενα. 

Επειδή, όμως, η Λογοτεχνία, από τη φύση της, εγείρει 
το αίτημα κατ’ εξοχήν της συγκινησιακής, βιωματικής 
συμμετοχής και ανταπόκρισης του αναγνώστη, επιδιώκε¬ 
ται 

- να καταστεί ο μαθητής ικανός να προσλαμβάνει τα ε¬ 
ρεθίσματα που δέχεται από το κείμενο, όχι με την έννοια 
απλά της καταγραφής γνώσεων αλλά της κίνησης και της 
μεταβολής της διανοητικής και συναισθηματικής του κα¬ 
τάστασης. 

Καταβάλλεται, κατά συνέπεια, προσπάθεια να προετοι¬ 
μαστεί κατάλληλα ο μαθητής ώστε 

• να δέχεται να εξετάζει ζητήματα που σχετίζονται με το 
κείμενο (δεκτικότητα) και 

• να μπορεί να συγκεντρώνει την προσοχή του στα κυ- 
ριότερα σημεία τους (εκλεκτικότητα). 

• να κρίνει τις απόψεις που διατυπώνονται στα έργα και 
τον τρόπο με τον οποίο εκφέρονται, 

• να τις αποδέχεται, εφόσον αναγνωρίζει ότι είναι σω¬ 
στά θεμελιωμένες, ή αντιστέκεται σ’ αυτές αιτιολογώντας 
τη θέση του - 

• να διαμορφώνει έτσι τις προσωπικές του στάσεις και 
πεποιθήσεις απέναντι σε βασικά ζητήματα της ατομικής 
και κοινωνικής ζωής και υποβοηθείται στη συγκρότηση 
του δικού του αξιακού συσπίματος 1 . 


1. Παρ’ όλη την κριτική που έχουν δεχτεί τα διάφορα συστήματα τα¬ 
ξινόμησης των διδακτικών στόχων, η ανάγκη που υπαγορεύεται από 
το αίτημα της συστηματικής οργάνωσης της διδακτικής διαδικασίας 
αλλά και της συστηματικής αξιολόγησης των αποτελεσμάτων της, 
επιβάλλει τη σχηματική έστω διαγραφή των στόχων, σύμφωνα με τα 
πορίσματα των πλέον έγκριτων ταξινομικών συστημάτων. Προτιμή¬ 
θηκε η χρήση όρων της ταξινομίας των ΒίΟΟΜ/ΚΡΑΤΗννΟΗΙ που 
έχουν καθιερωθεί στην ελληνική εκπαίδευση, ενώ εύκολα οι εκπαι¬ 
δευτικοί μπορούν να ανατρέξουν στην ελληνική έκδοση του έργου. 


Με τη συγκρότηση μιας τέτοιας υποδομής το άτομο 
μπορεί να εντρυφεί στο νόημα των λέξεων, να τις κατα¬ 
γράφει συγκινησιακά στην εμπειρία του και να δίνει λεκτι¬ 
κή υπόσταση στις δικές του σκέψεις και τα δικά του αι¬ 
σθήματα διαπλάθοντας έτσι 

το ήθος του ως ακροατή, ομιλητή, μελετητή και συ ντά¬ 
κτη κειμένου. 

Τέλος, θα πρέπει να τονιστεί η ανάγκη προσανατολι¬ 
σμού του μαθήματος προς την καλλιέργεια συγκεκριμέ¬ 
νων ψυχοκινητικών δεξιοτήτων, όπως είναι 

• η εξοικείωση των μαθητών με τη βιβλιοθήκη και η α¬ 
ναζήτηση πρωτότυπων εκδόσεων, κριτικών, λευκωμά¬ 
των, ανθολογιών, λεξικών κ.λπ.· 

• η ικανότητα αξιοποίησης των διαφόρων μέσων της 
σύγχρονης τεχνολογίας που αποδεικνύονται χρήσιμα για 
τη διδακτική και μαθησιακή διαδικασία, (κασέτες, βιντεο¬ 
κασέτες, εΐίάβε, Οϋ-ΠΟΜ κ.ά.)· 

• η ανάπτυξη πρωτοβουλιών για την πρόσκληση κά¬ 
ποιου συγγραφέα, για την παρακολούθηση ή και την πα¬ 
ρουσίαση στη σχολική σκηνή θεατρικού έργου, για την 
οργάνωση έκθεσης σχετική με κάποιο θέμα, συγγραφέα, 
κίνημα κ.λπ. 

Όλα αυτά, βέβαια, απαιτούν κατάλληλη υποδομή, ευρύ 
διδακτικό σχεδίασμά και καταβολή ιδιαίτερου μόχθου αλ¬ 
λά και πρόνοιας εκμέρους όλων των εμπλεκομένων στο 
εκπαιδευτικό έργο. 

Θα πρέπει, πάντως, να σημειωθεί ότι όπως το κείμενο 
και οι ποικίλες συντεταγμένες του αποτελούν ένα όλον, έ¬ 
τσι και οι επιδιωκόμενοι στόχοι στην πράξη διαπλέκονται 
χάνοντας την αυτοτέλειά τους και υπηρετώντας την ενι¬ 
αία σύλληψη αυτού του όλου. 

Γι’ αυτό και αναμένεται να ικανοποιούνται σταδιακά, και 
οι αντίστοιχες δεξιότητες που αποκτούν οι μαθητές να ε- 
νισχύονται από τάξη σε τάξη. Ο βαθμός εκπλήρωσης αυ¬ 
τών των στόχων συναρτάται με: 

• την ηλικία και την αντιληπτική ικανότητα των μαθη¬ 
τών, 

• το διαμορφούμενο διδακτικό και μαθησιακό περιβάλ¬ 
λον (βλ. κεφ. 5), 

• την ιδιαίτερη φύση του κειμένου και τα ειδικότερα α¬ 
ντικείμενα μελέτης τους (βλ. κεφ. 6). 


4. Ωρολόγιο Πρόγραμμα 


Τάξη Γυμνασίου Ονομασία Μαθήματος 

Διδακτικές Ώρες 
ανά Εβδομάδα 

Α’, Β', Γ 

Νεότερη Λογοτεχνία 

2 


Τάξη Λυκείου 

Ονομασία Μαθήματος 

Διδακτικές Ώρες 
ανά Μάθημα 

Α’ 

Νεότερη Λογοτεχνία (Γ Π) 

2 

Β’ 

Νεότερη Λογοτεχνία (Γ Π) 

2 


Νεότερη Ευρωπαϊκή Λο¬ 
γοτεχνία: Ιστορία και 
Κείμενα (Ε) 

2 

Γ 

Νεότερη Λογοτεχνία (Γ Π) 

2 

Γ 

Νεότερη Λογοτεχνία (Κ) 

2 

Γ 

Νεότερη Λογοτεχνία (Ε) 

2 


Υπόμνημα: Γ Π = Μάθημα Γ ενικής Παιδείας. Ε = Μάθη¬ 
μα Επιλογής. Κ = Μάθημα Κατεύθυνσης Υποχρεωτικό. 

5. Λογοτεχνία και Διδασκαλία 

5.1. Ο μαθητής ως αναγνώστης και η πρόθεση του κει¬ 
μένου 

Με την προοπτική που διαγράφτηκε πιο πάνω η διδα¬ 
σκαλία της Λογοτεχνίας είναι μια διαμεσολάβηση ανάμε¬ 
σα στο κείμενο και το μαθητή: 

η οργάνωση μιας γόνιμης ερμηνευτικής διαδικασίας και 
η δημιουργία ενός ευνοϊκού μαθησιακού περιβάλλοντος, 
αποβλέπουν αφενός στην ανάδειξη της πρόθεσης του 
κειμένου, αφετέρου στη δημιουργία εκείνων των προϋ- 
ποθέσεωνπου καλλιεργούν τον ορίζοντα προσδοκίαςτου 
αναγνώστη και του επιτρέπουν την ελεύθερη αλλά όχι αυ¬ 
θαίρετη πρόσληψή του. 

Οι δυο αυτοί άξονες καθορίζουν τη μεθοδικότητα αλλά 
και το ήθος που απαιτούνται για την ανάπτυξη της διδα¬ 
σκαλίας: Καταρχήν υπάρχει το κειμενικό νόημα και ο ιδι¬ 
αίτερος χαρακτήρας του λογοτεχνικού έργου ως αισθη¬ 
τικού προϊόντος, στοιχεία που απαιτούν τον προσδιορι¬ 
σμό και την ερμηνεία τους. 

Κι ύστερα υπάρχει ο αναγνώστης, ο οποίος, ως ενεργη¬ 
τικός παραλήπτης του κειμένου και ως κατανοούσα συ¬ 
νείδηση, καθ’ όλη την πορεία της ανάγνωσης φαντάζεται, 
υποθέτει, αναλύει, συνθέτει, σημασιοδοτεί μ’ ένα λόγο το 
κείμενο, δημιουργώντας με το υλικό που συλλέγει το δικό 
του «κείμενο», προϊόν του ορίζοντα προσδοκίας του και 
της προσωπικής του εμπειρίας (πρόσληψη). 

Οι διαφορετικές αυτές αναγνώσεις σχετίζονται με τους 
τρόπους σκέψης και πράξης που διαμορφώνει κανείς μέ¬ 
σα στο πλαίσιο της παιδείας, της κοινωνικής του θέσης, 
του φύλου, του επαγγέλματος κ.λπ. 

Η διδασκαλία, κατά κύριο λόγο, στηρίζεται και αναζητά 
να προβάλει εκείνη την ανάγνωση που είναι κοινή στους 
περισσότερους αναγνώστες. 

Κι’ αυτό γιατί οι κανόνες της δεν είναι προσωπικοί και 
μοναδικοί· διαμορφώνονται και υιοθετούνται από τα μέλη 
μιας κοινότητας (αναγνωσπκής ή κοινωνικής) σύμφωνα 
με ποικίλες πολιτισμικές παραμέτρους αλλά και σύμφωνα 
με την πρόθεση και τους κώδικες του κειμένου. 

Η διαφοροποίηση σε σχέση με την επικρατέστερη ερ¬ 
μηνεία ή και η ανπ'σταση σ’ αυτήν, η άρνηση των συμβατι¬ 
κών κανόνων και της φανερής σημασίας, των πεποιθήσε¬ 
ων ή αξιών που θεωρούνται δεδομένες, είναι δυνατόν να 
παραγάγουν διαφορετικές αναγνώσεις, οι οποίες στο 
πλαίσιο μιας δημοκρατικής διδακτικής διαδικασίας όχι 
μόνο δεν πρέπει να αποθαρρύνονται, αλλά να αξιοποιού- 
νται ως σημεία κριτικού στοχασμού και ως αφορμή διε- 
ρεύνησης κάποιας άλλης εκδοχής. 

5.2. Περιεχόμενο 

Περιεχόμενο του μαθήματος αποτελούν τα κείμενα νε¬ 
οελληνικής και ξένης Λογοτεχνίας που περιλαμβάνονται 
στα εγκεκριμένα από το Υπουργείο Παιδείας Ανθολόγια. 

Προκειμένου οι μαθητές να συλλάβουν την πολυμορφία 
του λογοτεχνικού φαινομένου επιβάλλεται η διδασκαλία 
κειμένων από όλες τις περιόδους, τα είδη και τη θεματο¬ 
λογία της Λογοτεχνίας. Με αυτό τον τρόπο 

• ενισχύεται ο προβληματισμός γύρω από τα μεγάλα 
θέματα και τα διαφορετικά είδη, 

• γίνονται αντιληπτές οι μεταλλαγές της λογοτεχνικής 
παραγωγής, ελληνικής και παγκόσμιας και 

• σχηματοποιείται ευκρινέστερα η έννοια της πρωτο¬ 
τυπίας σε σχέση με την παράδοση. 

Στις τρεις τάξεις του Γυμνασίου διδάσκονται κείμενα 


που επιλέγονται είτε από το διδάσκοντα είτε σε συνεργα¬ 
σία με τους μαθητές του. 

Ο αριθμός των κειμένων που διδάσκονται στη διάρκεια 
του έτους είναι σχετικός - καλό είναι να γνωρίζουν οι μα¬ 
θητές όσο το δυνατόν περισσότερα κείμενα, αλλά αυτό 
δεν μπορεί να τίθεται ως αυτοσκοπός. Το ποσοστό πά¬ 
ντως ελληνικών και ξένων κειμένων που διδάσκεται κάθε 
χρόνο καθορίζεται περίπου σε 
80% για την πρωτότυπη ελληνική δημιουργία, και 
20% για τα μεταφρασμένα κείμενα ξένων λογοτεχνιών, 
στοιχείο που δίνει δυνατότητες για ευρύτερη γνωριμία 
του λογοτεχνικού φαινομένου και για ποικίλες συγκριτι¬ 
κές θεωρήσεις. 

Η εξοικείωση των μαθητών με τη Λογοτεχνία συ νιστάται 
να γίνεται και μέσα από ολόκληρα έργα τόσο στο Γυμνά- 
σιο όσο και στο Λύκειο: συλλογή διηγημάτων, ποιητική 
συλλογή, μυθιστόρημα, απομνημονεύματα, αυτοβιογρα¬ 
φία, θεατρικό έργο. 

Κάθε χρόνο στις Οδηγίες του ΠΙ ορίζεται ένας κατάλο¬ 
γος έργων για κάθε τάξη, απ’ όπου οι μαθητές σε συνερ¬ 
γασία με το διδάσκοντα επιλέγουν το έργο ή τα έργα που 
θα μελετήσουν και θα παρουσιάσουν στην τάξη. Στη φά¬ 
ση προετοιμασίας για την παρουσίαση των έργων στην 
τάξη οι μαθητές που έχουν μελετήσειτο ίδιο κείμενο μπο¬ 
ρούν να συνεργάζονται, ώστε η παρουσίαση να γίνεται 
με συστηματικό τρόπο, να καλύπτει ποικίλες πτυχές των 
έργων και να προκαλεί το γόνιμο διάλογο. 

Επειδή για το Λύκειο προβλέπεται η ιστορική διάταξη 
των κειμένων σε μια τρίτομη ανθολογία που θα χρησιμο¬ 
ποιείται και στις τρεις τάξεις, με εγκύκλιο στην αρχή του 
έτους καθορίζεται το Αναλυτικό Πρόγραμμα κάθε τάξης, 
δηλαδή τα κείμενα ή οι συγγραφείς που θα διδάσκονται 
σε κάθε τάξη. 

Συγκεκριμένα: 

• Στην Α Λυκείου ορίζονται συγκεκριμένα κείμενα που 
περιλαμβάνονται στα σχολικά ανθολόγια, και είναι τουλά¬ 
χιστον τριπλάσια από όσα είναι δυνατόν να διδαχθούν κα¬ 
τά τη διάρκεια του έτους, ώστε να υπάρχει μεγάλο περι¬ 
θώριο επιλογής, χωρίς να παραβαίνονται οι βασικές αρ¬ 
χές που διαγράφηκαν πιο πάνω (για το είδος και το 
ποσοστό των κειμένων). 

• Στη Β και Γ Λυκείου για το μάθημα Κείμενα Νεοελλη¬ 
νικής Λογοτεχνίας της Γενικής Παιδείας ορίζονται συγ¬ 
γραφείς των οποίων κείμενα ανθολογούνται στα σχολικά 
βιβλία. 

Η διδασκαλία αυτών των κειμένων συνοδεύεται από ε¬ 
κτενείς αναφορές και στο υπόλοιπο έργο των ίδιων συγ¬ 
γραφέων, προκειμένου οι μαθητές να γνωρίσουν όσο το 
δυνατόν καλύτερα το έργο τους και να προετοιμασθούν 
κατάλληλα για πς εξετάσεις τους. Το κείμενο των γενικών 
εξετάσεων στις τάξεις αυτές ενδέχεται να μην περιέχεται 
στα σχολικά βιβλία. 

• Με εγκύκλιο ορίζονται και τα προς διδασκαλία κείμε¬ 
να ή οι συγγραφείς για: 

(α) το μάθημα επιλογής της Β Λυκείου Νεότερη Ευρω¬ 
παϊκή Λογοτεχνία: Ιστορία και Κείμενα, 

(β) το υποχρεωτικό μάθημα της Θεωρητικής Κατεύθυν¬ 
σης της Γ Λυκείου Νεοελληνική Λογοτεχνία και 
(γ) το μάθημα Επιλογής της Θετικής Κατεύθυνσης Νεο¬ 
ελληνική Λογοτεχνία. 

Για τη διδασκαλία και εξέταση των μαθημάτων ισχύει ό¬ 
τι και παραπάνω. 

Οι διδακτικές απαιτήσεις κλιμακώνονται κατά περίπτω¬ 
ση. 

Κατά την επεξεργασία των έργων γίνεται αναφορά 

• σε λεκτικά, πραγματολογικά και νοηματικά σχόλια, 
που εμπεριέχονται στα ανθολόγια, και 

• σε στοιχεία ιστορίας ή θεωρίας της Λογοτεχνίας, που 
αποτελούν αναγκαίο γνωστικό υλικό για την καλύτερη κα¬ 
τανόηση και ερμηνεία του κειμένου αλλά όχι αυτοσκοπό 
της διδασκαλίας. 

Οι μαθητές χρησιμοποιούν επίσης βοηθητικά βιβλία: 

• Ιστορία και Θεωρία της Λογοτεχνίας, καθώς και 

• Λεξικό Λογοτεχνικών Όρων, χωρίς να τους ζητείται η 
στείρα απομνημόνευση πληροφοριών αλλά η εφαρμογή 
των γνώσεων για την ερμηνεία του κειμένου. 

5.3. Μεθοδολογία 

Η διδασκαλία ξεκινά είτε απευθείας με την ανάγνωση 
του κειμένου, είτε με μικρή εισαγωγή για το κείμενο, όταν 
αυτό κρίνεται αναγκαίο. Για την καλύτερη απόδοση του 
κειμένου χρήσιμες μπορούν να φανούν κασέτες όπου 
συγγραφείς (ή ηθοποιοί) διαβάζουν έργα τους. 

Όποια κι άν είναι η εκκίνηση, η πρώτη ανάγνωση παρά¬ 
γει μιαν αρχική εντύπωση, μια γενική σύλληψη του κειμέ¬ 
νου, μερικές φορές ικανοποιητική, τις περισσότερες α¬ 
σαφή. 

Γι’ αυτό και την πρώτη ανάγνωση ακολουθεί η ερμηνευ¬ 
τική προσέγγιση, δηλαδή η ανάλυση και επανασύνθεση 
του έργου σ’ ένα νέο, πιο κατανοητό αισθητικό όλον. Διό¬ 
τι, ενώ για τον επαρκή αναγνώστη η «απλή» ανάγνωση 
μπορεί να είναι συγχρόνως και ερμηνευτική, για τον ανώ¬ 
ριμο συνήθως είναι και απλοϊκή. Από αυτή την απλοϊκότη¬ 
τα ζητά να τον βγάλει η διδασκαλία, να τον απαλλάξει δη¬ 
λαδή από πιθανές παραναγνώσεις ή αμηχανίες, νατού δι¬ 
ευρύνει τη ματιά του πάνω στο κείμενο και να τον 
καταστήσει ενεργητικό αναγνώστη. 

Η αξία της λογοτεχνίας ως μορφωτικού αγαθού αναδει- 
κνύεται στο σχολείο: 

• Με την κατάλληλη, ανάλογα με τις συνθήκες, επιλογή 
κειμένων προς διδασκαλία. 

• Με την κατάλληλη διδασκαλία που συνάδει με τους δι¬ 
δακτικούς στόχους. 

Κατάλληλη διδασκαλία θεωρείται αυτή που 

• γίνεται με μέθοδο, στοχεύοντας στην ουσιαστική επι¬ 
κοινωνία του μαθητή με το κείμενο και 

• δημιουργεί ευνοϊκές μαθησιακές συνθήκες που επι¬ 
τρέπουν στο μαθητή να αναπτύσσει τους δικούς του μη¬ 
χανισμούς πρόσληψης και να χαίρεται το μάθημα ως 
πνευματική περιπέτεια. 

Θεμέλιο της διδακπκής πράξης στο μάθημα της λογο¬ 
τεχνίας είναι η ερμηνευτική μέθοδος, δηλαδή η κατανόη¬ 
ση του όλου μέσα από την ανάλυση των μερών και του με¬ 
ρικού μέσα από τη θεώρηση του όλου. Είναι δηλαδή μια 
συνεχής μετατόπιση από το ειδικό στο γενικό και αντί¬ 
στροφα, με στόχο την ανάδειξη της συνάφειας των επι- 
μέρους στοιχείων μεταξύ τους και με το όλο, αλλά και 
συγχρόνως μια αναφορά στα απαραίτητα για την ερμη¬ 
νεία εξωκειμενικά στοιχεία: 
ενδοκειμενική και εξωκειμενική πρόσληψη. 

Η παρέμβαση του διδάσκοντος σ’ όλη αυτή τη διαδικα¬ 
σία είναι διακριτική αλλά σταθερή αφενός για την τήρη¬ 
ση της διαδικασίας και του κλίματος (δημοκρατική κατα¬ 
νομή και υπεύθυνη χρήση του λόγου, μεθοδική πορεία 
της επεξεργασίας κ.ά.), αφετέρου για τον καλύτερο φω¬ 
τισμό του κειμένου (παροχή αναγκαίων πλήροφοριών, α¬ 


νάδειξη των διδακτικών στόχων σε σχέση με το κείμενο, 
έλεγχος για την κατανόηση, επέκταση κ.ά.). 

Ο διδάσκων κλιμακώνει τις ερωτήσεις του και υποδει¬ 
κνύει στους μαθητές να παρατηρούν τη μορφή, τη δομή, 
τις λέξεις και τα νοήματα του κειμένου, αναγόμενοι διά 
των παρατηρήσεων σε γενικότερα νοήματα, σημασίες και 
ερμηνευτικές εκδοχές. Οι μαθητές παρακινούνται και εν- 
θαρρύνονται να συμμετέχουν χωρίς το φόβο του λάθους, 
να διατυπώνουν την άποψή τους και να συζητούν με βάση 
το κείμενο μέσα σε κλίμα ελευθερίας, αποδοχής και πνευ¬ 
ματικότητας. 

Έτσι η διδασκαλία καταλήγει συλλογική ανάγνωση και 
συνάντηση του μαθητή με το κείμενο. 

5.4. Η Οργάνωση της διδασκαλίας 
Η ευρύτητα της στοχοθεσίας, η ποικιλομορφία των κει¬ 
μένων, οι θεωρητικοί προβληματισμοί και οι ενδιαφέρου¬ 
σες διδακτικά προτάσεις που απορρέουν από τις διάφο¬ 
ρες θεωρίες της Λογοτεχνίας, καθώς και οι διαφορετικοί 
παράγοντες που ρυθμίζουν την πραγματικότητα κάθε τά¬ 
ξης, δεν επιτρέπουν τον αυστηρό προκαθορισμό της ορ¬ 
γάνωσης της διδασκαλίας. 

Ανεξάρτητα από τη διάταξη των κειμένων στα σχολικά 
ανθολόγια, ο διδάσκων έχει την ελευθερία να οργανώνει 
το μάθημα με τον τρόπο που θεωρεί προσφορότερο για 
την εκάστοτε διδακτική ενότητα, την οποία, όμως, είναι α¬ 
νάγκη να συνδέει με συγκεκριμένους διδακτικούς στό¬ 
χους και τρόπους αξιολόγησης. 

Η καλλιέργεια θετικής στάσης των νέων προς τη Λογο¬ 
τεχνία απαιτεί πρωτοβουλίες και ιδέες για αυτενέργεια. 
Καμία διδασκαλία ή διδακτική πρόταση δεν προσφέρεται 
ως υπόδειγμα, γιατί κάθε αναγνώστης επιχειρεί τη δική 
του ανάγνωση και διαμορφώνει τους δικούς του τρόπους 
επικοινωνίας με το κείμενο. Μέριμνα όμως του διδάσκο¬ 
ντα είναι να αποφεύγεται η μονοτονία στον τρόπο επε¬ 
ξεργασίας, αφού η διαφορετική οργάνωση και μέθοδος 
μπορούν να εξυπηρετήσουν άλλους κάθε φορά στόχους 
και να οδηγήσουν σε άλλες δραστηριότητες και αναζητή¬ 
σεις. 

Η συνήθης διδακτική ενότητα είναι το μεμονωμένο κεί¬ 
μενο, για την επεξεργασία του οποίου στη συνέχεια, ανά¬ 
λογα με το είδος του, δίνονται γενικές κατευθύνσεις (βλ. 
Κεφ. 6). 

Επειδή, όμως, το συγκεκριμένο μάθημα μπορεί να είναι 
πηγή ποικίλων προβληματισμών σχετικά με τα θέματα της 
παραγωγής τόσο της ίδιας της Λογοτεχνίας όσο και των ι¬ 
δεών που αυτή αναδεικνύει, κρίνεται σκόπιμο, με βάση 
καθορισμένα κριτήρια, να οργανώνονται διδασκαλίες σε 
ευρύτερες διδακτικές ενότητες. 

Με βάση, δηλαδή, συγκεκριμένα κριτήρια, π.χ. το θέμα, 
το είδος κ.ά. ένας αριθμός κειμένων συνενώνονται σε μι¬ 
κρές ομάδες και αντιμετωπίζονται συγκριτικά. Έτσι μπο¬ 
ρούν να προβληθούν ειδικότεροι στόχοι και να ικανοποιη¬ 
θεί η βασική διδακτική αρχή της αναγωγής στο όλον. 

Προτείνονται στη συνέχεια ενδεικτικά μερικοί τύποι 
προγραμματισμού του μαθήματος σε ευρύτερες ενότη¬ 
τες για την καλύτερη και αποτελεσματικότερη διδακτική 
αξιοποίηση των κειμένων από το διδάσκοντα. Σε κάθε πε¬ 
ρίπτωση απαιτείται ένας χρονολογικός χάρτης, μια γενι¬ 
κή συστηματοποίηση των ερμηνευτικών προσεγγίσεων, 
μια σύνδεση από τη μια ενότητα στην άλλη, ώστε ο μαθη¬ 
τής να αποκτά σταθερό σημείο αναφοράς. 

• Οργάνωση Θεματική 

Με τη θεματική οργάνωση επικεντρώνεται η προσοχή σ’ 
ένα θέμα και σας πιθανές παραλλαγές του, μέσα από κεί¬ 
μενα διαφορετικών εποχών, συγγραφέων, γλώσσας ή και 
είδους. Η οργάνωση αυτή εξυπηρετεί ειδικούς στόχους, 
όπωςπ.χ.: 

• να κατανοήσουν οι μαθητές τη σημασία που έχει κά¬ 
ποιο θέμα (ιστορικό, κοινωνικό, μυθολογικό κ.ά.) για τους 
ανθρώπους μιας εποχής ή ενός πολιτισμού· 

• να διαπιστώσουν πς αναλογίες ή τις διαφορές στη 
διαπραγμάτευση από τους διάφορους συγγραφείς, και 
να προσπαθήσουν, πιθανώς, να τις αιτιολογήσουν 

• να αναγνωρίσουν τη συνέχεια κάποιων θεμάτων μέσα 
στο χρόνο και να ανιχνεύσουντη δυναμική της επιβίωσής 
τους. 

— Οργάνωση Ιστορική 

Μέσα από τη συνεξέταση αντιπροσωπευτικών λογοτε¬ 
χνικών κειμένων μιας συγκεκριμένης ιστορικής περιόδου 
διαφαίνονται οι ποικίλες ιδεολογικές τάσεις και αισθητι¬ 
κές επιλογές που σχετίζονται με το γενικότερο κλίμα της 
εποχής. Οι ειδικοί στόχοι που εξυπηρετεί μια τέτοια ορ¬ 
γάνωση των κειμένων είναι: 

• ο προσδιορισμός των πολιτισηκών χαρακτηριστικών 
μιας εποχής και η σύνδεσή τους με το γενικότερο ιδεολο¬ 
γικό πλαίσιο· 

• η αναγνώριση των αισθητικών προτιμήσεων της επο¬ 
χής και η αιτιολόγησή τους με βάση ιστορικά στοιχεία- 

• η συνειδητοποίηση της συνέχειας μέσα στο πλαίσιο 
της παράδοσης και της αλλαγής. 

— Οργάνωση Ειδολογική 

Παρουσιάζεται η εξέλιξη ενός είδους στην εποχή του 
αλλά και μέσα στην ιστορική του εξέλιξη. Στην περίπτωση 
αυτή ενδιαφέρει η διατήρηση ή αλλαγή των μορφικών χα- 
ρακτηρισπκών ενός είδους, σε σχέση με πς αισθηπκές α¬ 
νάγκες που εξυπηρετούν και τις κοινωνικές παραμέτρους 
που λαβαίνουν υπόψη. Ειδικοί στόχοι: 

• οι μαθητές επαγωγικά να συγκεντρώσουν τα κύρια 
στοιχεία ενός είδους (π.χ. του σονέτου, του δημοπκού 
τραγουδιού κ.ά.)· 

• να αναγνωρίσουν πς αλλαγές στη μορφή κατά την ε¬ 
ξέλιξη ενός είδους μέσα στο ευρύτερο πλαίσιο του γέ¬ 
νους (π.χ. το πέρασμα από τον παραδοσιακό στον ελεύ¬ 
θερο στίχο)· 

• να διαπιστώσουν τις τυχόν σχέσεις ανάμεσα στην ε¬ 
ξέλιξη ενός είδους και σπς κοινωνικές παραμέτρους και 
να αναγνωρίσουν τη διαφορεπκή λειτουργία του στο πα¬ 
ρελθόν και στο παρόν (π.χ. της τραγωδίας, του ύμνου, 
κ.ά.). 

Οι δυο τελευταίοι στόχοι απαιτούν καλή υποδομή και 
άσκηση. 

— Παρουσίαση Έργου 

Μελετάται ένα έργο, πεζό ή ποιηπκό, ολόκληρο ή ένα 
αρκετά μεγάλο μέρος του,έτσι ώστε ο αναγνώστης να 
διαμορφώσει άποψη για το σύνολο. Ειδικοί στόχοι: 

• να παρακολουθήσουν οι μαθητές όλη την εξέλιξη της 
πλοκής ενός έργου, τη μακροδομή του, την κορύφωση 
και τη λύση του, το ρόλο των προσώπων κλπ., ώστε να εμ¬ 
βαθύνουν στις παραμέτρους που το ορίζουν ως λογοτέ¬ 
χνημα και να το προσλάβουν ως σύνολο - 


• να αναγνωρίσουν τη σημασία του τόσο για τη λογοτε¬ 
χνία της γλώσσας στην οποία είναι γραμμένο όσο και για 
την παγκόσμια λογοτεχνία. 

— Προσωπογραφία Συγγραφέα 

Παρουσιάζονται μεγάλοι συγγραφείς, κατά προτίμηση 

εκείνοι που με το έργο τους καθόρισαν μιαν εποχή ή ένα 
ρεύμα, ή συγγραφείς που το έργο τους ιδιαίτερα συγκινεί 
και ενδιαφέρει τους μαθητές. Μελετάται μεγάλο μέρος 
του έργου τους, σημειώματα, απομνημονεύματα, επιστο¬ 
λές κ.ά., οργανώνεται, πιθανώς, κάποια έκθεση, ή, αν 
πρόκειται για ζώντα συγγραφέα προγραμματίζεται κά¬ 
ποια συνάντηση μαζί του. Με την οργάνωση αυτή επιδιώ¬ 
κεται: 

• η ανίχνευση των στοιχείων εκείνων (κοινωνικών, ψυχο¬ 
λογικών, περιβαλλοντικών κ.ά.), που καθόρισαν τη φυσιο¬ 
γνωμία και το έργο του συγγραφέα («ποιητική βιογραφία») · 

• ο προσδιορισμός των διαφορετικών φάσεων του έρ¬ 
γου του - 

• η κατανόηση της σημασίας του για τη λογοτεχνία ή 
την ιστορία των ιδεών γενικότερα. 

— Παρουσίαση Ρεύματος/Σχολής/Γεναάς/Κινήματος 

Παρουσιάζονται οι μείζονες αλλά και ελάσσονες εκ¬ 
πρόσωποι, που καθόρισαν την ιδιαίτερη φυσιογνωμία 
μιας σχολής/γενιάς, ενός ρεύματος/κινήματος. Μελετιό¬ 
νται ανππροσωπευτικά έργα των συγγραφέων κυρίως ως 
προς τα σημεία εκείνα που διαγράφουν τον ιδιαίτερο χα¬ 
ρακτήρα της ομάδας (π.χ. Επτανησιακή Σχολή, Νεοσυμ- 
βολισμός, Γενιά του ’30 κ.λ,π.). Με τον τρόπο αυτό 

• κατανοούνται καλύτερα οι αισθηπκές συγγένειες κά¬ 
ποιων λογοτεχνών και τα κύρια χαρακτηριστικά τους- 

• διαγράφονται ευκρινέστερα οι διαφορές τους και τα 
στοιχεία πρωτοτυπίας τους τόσο στο εσωτερικό του ρεύ¬ 
ματος όσο και σε σχέση με άλλα 

• συνδέονται ευκολότερα οι επιλογές τους με το ιστο¬ 
ρικό πλαίσιο. 

6. Τα ειδικότερα αντικείμενα μελέτης των κειμένων. 

Άξονες οργάνωσης της διδασκαλίας - Δραστηριότητες 

Η ερμηνευπκή προσέγγιση ενός λογοτεχνικού κειμένου 
προβλέπει τη μελέτη του ως προς: 

• το θέμα, 

• την τεχνική, 

• το είδος, 

• το συγγραφέα και την εποχή του, 

• το ιδιαίτερο λογοτεχνικό περιβάλλον του. 

Η οργάνωση της διδασκαλίας σύμφωνα με τους βασι¬ 
κούς άξονες μελέτης του κειμένου και σε συνδυασμό με 
τους γενικούς στόχους (βλ. κεφ. 3) 

• αποκτά ένα μεθοδικό, συστηματικό χαραισήρα, 

• υπαγορεύει ποικίλες δραστηριότητες, 

• διευκολύνει την αξιολόγηση, 

• αναδεικνύει όλους τους ειδικούς στόχους του μαθή¬ 
ματος που απορρέουν από το κείμενο, 

• ενισχύει τα γνωστικά σχήματα και 

• με την κατάλληλη διδακτική πορεία στρέφει τους μα¬ 
θητές προς την ενεργηπκή ανακαλυππκή μάθηση. 

Έτσι, π.χ. σ’ ένα πεζό κείμενο μπορούν να δοθούν ως ά¬ 
ξονες μελέτης ο τόπος και ο χρόνος, ο αφηγητής, τα πρό¬ 
σωπα, η δομή, ο διάλογος, η περιγραφή κ.ά. ■ σ’ ένα ποιη- 

τικό το στιχουργικό σύστημα, τα νοηματικά επίπεδα, οι 
ποιητικοί τρόποι κ.ά. 2 

Η ερμηνεία των κειμένων σύμφωνα με τους ανωτέρω ά¬ 
ξονες θα πρέπει να αρχίσει ήδη από την Α( Γυμνασίου. Σε 
πόσους άξονες και σε τι βάθος θα κινηθεί η διδασκαλία θα 
το κρίνει ο διδάσκων ανάλογα με το κείμενο, υπολογίζο¬ 
ντας πάντα τη βασική παράμετρο του μαθητή-αναγνώστη 
που είναι και ο τελικός αποδέκτης του κειμένου. Πάντως, 
θα πρέπει να λαμβάνεται μέριμνα ώστε οι μαθητές στη Β{ 
και Γ(Λυκείου να είναι πλέον ικανοί να αντιμετωπίζουν ερ¬ 
μηνευτικά το λογοτεχνικό έργο με επάρκεια, διαθέτοντας 
τις αναγκαίες προς τούτο γνώσεις θεωρίας και ιστορίας 
της λογοτεχνίας. 

Οι δραστηριότητες (διάλογος στην τάξη, γραπτές ή 
συνθετικές εργασίες, άλλες δραστηριότητες), που ανα- 
φέρονται ενδεικτικά στη συνέχεια, 

• λαβαίνουν υπόψη τους διδακτικούς στόχους, 

• συνδέονται με τα βασικά αντικείμενα μελέτης κάθε 
κειμένου, που προκύπτουν από την αντιμετώπιση του α¬ 
φενός ως προς την κειμενική του διάσταση: τι και πώς λέ¬ 
ει κάτι, αφετέρου ως προς την επικοινωνιακή διάστασή 
του: τι και πώς λέει κάτι, ποιος και σε ποιοντο λέει, σε ποια 
περίσταση και για ποιον σκοπό το λέει· 

• (κάτω απ’ αυτό το πνεύμα) οδηγούν στην καλλιέργεια 
του ορίζοντα προσδοκίας, κινούν το ενδιαφέρον, εξά¬ 
πτουν τη φαντασία, δημιουργούν συνθήκες ενεργητικής 
μάθησης, διευκολύνουν την πρόσληψη του κειμένου και 
την ανταπόκριση σ’ αυτό. 

• αποτελούν ένα σύνολο περισσότερο ή λιγότερο πλή¬ 
ρες για τη διδασκαλία των Κειμένων Νεοελληνικής Λογο¬ 
τεχνίας στο Γυμνάσιο και στο Λύκειο. Ο διδάσκων επιλέ¬ 
γει και εξειδικεύει κατά περίπτωση στόχους, ενέργειες 
και δραστηριότητες που ταιριάζουν στη διδακτική ενότη¬ 
τα και προσαρμόζονται στο προς διδασκαλία κείμενο. 

6.1. Το αφηγηματικό περιεχόμενο, ο μύθος, το θέμα, η 
ιστορία. 

Το θέμα συνιστά ένα σημείο επαφής ανάμεσα στον α¬ 
ναγνώστη και στο κείμενο, αφού μέσα σ' αυτό ο αναγνώ¬ 
στης αναζητά και προβάλλει τη δική του εμπειρία για τον 
κόσμο, αλλά και την ανακατασκευάζει κάτω από την επί¬ 
δραση του κειμένου. Η πρώτη ανάγνωση οδηγεί σε κά¬ 
ποια γενική και ίσως ασαφή σύλληψη του όλου - στον ευ¬ 
κρινέστερο προσδιορισμό του ο μαθητής φθάνει με την 
ερμηνευτική, κατά στίχο ή κατά ενότητα, επεξεργασία, η 
οποία παρακολουθεί συγχρόνως τις ιδέες και τους τρό¬ 
πους διατύπωσής τους. 

Προσδιορίζεται, δηλαδή, το «τι» του κειμένου, το αφη¬ 
γηματικό υλικό, το σημαινόμενο, ενώ, αφαιρεπκά, ανι- 
χνεύεται, κάτω από την υπόθεση το θέμα, δηλαδή η γενι¬ 
κότερη ιδέα, το περί τίνος πρόκειται. Το θέμα αποτελεί το 
κοινό απόθεμα όλων των λογοτεχνών, γι’ αυτό και χαρα¬ 
κτηρίζεται από επαναληπτικότητα αλλά και ποικίλες ε¬ 
ναλλαγές, ανάλογα με την οπτική γωνία του κάθε συγ¬ 
γραφέα. 


2. Στον προσδιορισμό των ειδικότερων αντικειμένων μελέτης των κει¬ 
μένων αντιμετωπίζεται το πρόβλημα της ορολογίας, των διαφορεπκών 
δηλαδή όρων που προτείνει κάθε θεωρία λογοτεχνίας και των διαφορετι¬ 
κών αποδόσεων τους στα ελληνικά. 

Εδώ χρησιμοποιείται εκείνη η ορολογία που και τις εξελίξεις της επι¬ 
στήμης παρακολουθεί και μπορεί να φανεί λειτουργική μέσα στις συγκε¬ 
κριμένες επικοινωνιακές περιστάσεις της Μέσης Εκπαίδευσης. 


Μελετώντας το περιεχόμενο ενός έργου αναδεικνύου- 
με τον προβληματισμό που περικλείει: προβάλλουμε τις 
ανθρώπινες καταστάσεις, τα ερωτήματα και τις θέσεις 
που τις συνοδεύουν. Σχολιάζουμε τις ιδέες της εποχής, 
τους στοχασμούς και τους λόγους των προσώπων, το ή¬ 
θος τους, τις επιλογές ζωής, τα συναισθήματα. Ο στόχος 
είναι μέσα από το σχολιασμό διαφόρων θεμάτων να ανα¬ 
φανεί η ανθρώπινη διάσταση στις ατελεύτητες διαδρο¬ 
μές της, ώστε να γονιμοποιηθεί ο στοχασμός του μαθητή 
και να επιτευχθεί η βιωματική συμμετοχή του στον κόσμο 
του κειμένου. 

Κατά τη διαδικασία αυτή σχολιάζεται ο μύθος, η ιστο¬ 
ρία. Δηλαδή: 

• Συγκεντρώνονται, στοιχεία για το νόημα, την υπόθε¬ 
ση του έργου. 

• Προσδιορίζονται οι θεματικοί άξονες, τα γεγονότα 
που τους συνθέτουν και οι αιτιακές σχέσεις τους (πλοκή: 
το εσωτερικό σχήμα της αφήγησης). Οι θεματικοί άξονες 
σχολιάζονται σε σχέση με την εποχή τους αλλά και τη σύγ¬ 
χρονη εποχή. 

• Αναζητείται ο στόχος ή πρόθεση του συγγραφέα, οι ι¬ 
δέες και οι συναισθηματικές τάσεις. Στη διάκριση του 
στόχου επιδιώκουμε να προσδιορίσουμε π.χ. αν πρόκει¬ 
ται για έκφραση υποκειμεινικών συναισθημάτων και ιδε¬ 
ών, αν είναι καταγραφή με τη μορφή ντοκουμέντου κατα¬ 
στάσεων ή γεγονότων, αν ο συγγραφέας έχει στόχο να δι¬ 
δάξει, να συγκινήσει κλπ., και να διερευνήσουμε αν ο 
στόχος διατυπώνεται καθαρά, σχεδόν με τρόπο καθοδη- 
γητικό, ή αν αποκαλύπτεται μετά την ερμηνεία. 

Στο συγκεκριμένο άξονα εργασίας οι μαθητές μπο¬ 
ρούν: 

• να υποθέσουν από τον τίτλο την υπόθεση του έργου, 

• ναπροοικονομήσουντοτέλος, 

• να συμπληρώσουν «κενά σημεία»; να συνθέσουν, δη¬ 
λαδή, την εικόνα του περιβάλλοντος (γεωγραφικού, ιστο¬ 
ρικού, κοινωνικού, οικογενειακού κλπ.), 

• να υποθέσουν τα χαρακτηριστικά των προσώπων, 

• να ερμηνεύσουν με το δικό τους τρόπο κάποιες επι¬ 
λογές ή πράξεις των προσώπων, 

• να δηλώσουν την αρχική τους εκτίμηση-αντίδραση 
προς τις ιδέες του κειμένου, 

• μετά την ερμηνευτική προσέγγιση να επαναστοχα- 
σθούν πάνω σ’ αυτές και να διατυπώσουν τεκμηριωμένα 
την «ανπ'δρασή» τους: την αποδοχή ή την απόρριψη στοι¬ 
χείων του κειμένου· 

• να προτείνουν μιαν άλλη εκδοχή εκδίπλωσης του μύ¬ 
θου ή κατάληξης των επεισοδίων 

• να γράψουν ένα δικό τους κείμενο: περίληψη, ερμη¬ 
νευτικό ή κριπκό σχόλιο, πρωτότυπο κείμενο με το ίδιο θέ¬ 
μα κ.ά. 

Για τη μελέτη κάποιου θέματος με ιδιαίτερη σημασία για 
τον πολιτισμό, για τη χώρα μας, για το σύγχρονο προβλη¬ 
ματισμό κ.λ.π. ενδείκνυται 

η οργάνωση μιας θεματικής διδακπκής ενότητας, 

στοιχείο που βοηθά στο φωτισμό του θέματος κάτω α¬ 
πό διάφορες οπτικές. Δίνεται έτσι η ευκαιρία στους μα¬ 
θητές: 

• να παρακολουθήσουν τη σταθερή επανεμφάνιση μέ¬ 
σα στη λογοτεχνική ιστορία ορισμένων θεμάτων ή μοτί- 
βων (κυρίως μυθολογικών ή ιστορικών), και, 

• (στις μεγαλύτερες τάξεις, ίσως) να αναζητήσουν τις 
αιτίες και τη σημασία αυτής της επανεμφάνισης, 

• να κάνουν συγκρίσεις με άλλα έργα της ελληνικής ή 
παγκόσμιας λογοτεχνίας, και 

• να βρουν αναλογίες, διαφορές, επιδράσεις, πηγές, 
δάνεια κλπ., 

• να σχολιάσουν αν το θέμα είναι κοινό, σύγχρονο, δια¬ 
χρονικό, γενικού ενδιαφέροντος, αν απασχολεί το σύγ¬ 
χρονο άνθρωπο ή ιδιαίτερα τη νεολαία. 

• να επαναφέρουν στη μνήμη δικές τους πιθανές αντί¬ 
στοιχες εμπειρίες ή αναδράσεις σαν αυτές που περιγρά- 
φονται στα κείμενα και να αναζητήσουν τη σχέση που νιώ¬ 
θουν να αναπτύσσεται ανάμεσα στους ίδιους και το νόη¬ 
μα του κειμένου. 

6.2. Τα γένη / είδη του λογοτεχνικού λόγου 

Ο όρος γένος δηλώνει διαφορετικές κατηγορίες γρα¬ 
φής και σύ μφωνα με την παλαιό διάκριση τρία είναι τα με¬ 
γάλα γένη: 

η ποίηση, ο πεζός λόγος και το δράμα. 

Η διάκριση των «καθαρών» ειδών του λογοτεχνικού λό¬ 
γου αναδεικνύει το σύστημα των συμβάσεων πάνω στο ο¬ 
ποίο ο δημιουργός διαμορφώνει το κείμενό του καθώς και 
την ανπστοιχία τους προς τις βαθύτερες τάσεις του αν¬ 
θρώπου για αφήγηση, έκφραση συναισθημάτων και δρά¬ 
ση. Οι συμβάσεις αυτές συχνά καταργούνται, τα παρα¬ 
πάνω στοιχεία διαπλέκονται («μεικτά» ή «μη-καθαρά» εί¬ 
δη) , και πολλές φορές, κυρίως στη σύγχρονη λογοτεχνία, 
ο χαρακτηρισμός ενός έργου ως προς το είδος δεν είναι 
εύκολος ή απόλυτος. 

Παρ’ όλες τις αντιρρήσεις για τις ειδολογικές συμβά¬ 
σεις και για το αν η διάκριση στηρίζεται στα χαρακτηρι¬ 
στικά τους ή στους κανόνες ανάγνωσής τους, μια στοι¬ 
χειώδης κατάταξη, στηριζόμενη στη διαλογικότητα των 
ειδών, διευκολύνει την ερμηνεία. Οι μαθητές πρέπει να 
κατανοήσουν ότι η παραγωγή των ειδών σχετίζεται με βα¬ 
θύτερες αισθητικές αναζητήσεις της εποχής ή του συγ¬ 
γραφέα και είναι άμεσα συνδεδεμένες με την υπόσταση 
του έργου. 

Στο Γυμνάσιο διδάσκονται κείμενα που ευκολότερα κα¬ 
τατάσσονται σύ μφωνα με την παραδοσιακή διάκριση των 
ειδών. 

Στην Α' και Β' τάξη, μπορεί να γίνει λόγος κυρίως: 

• για τις εξωτερικές διαφορές των ειδών π.χ. για την έ¬ 
κταση του έργου, για τα διάφορα ποιητικά είδη ως προς 
τη στιχουργική μορφή ή το περιεχόμενο κ.λ,π. Αναζητού- 
νται λ.χ. στοιχεία περιεχομένου, τόνου ή μορφής προκει- 
μένου να χαρακτηρισθεί ειδικότερα ένα αφήγημα (π.χ. η¬ 
θογραφικό, αστικό, εφηβικό, ιστορικό, σατιρικό, περιπέ¬ 
τειας, φαντασίας, μυστηρίου κ.ά.), ή ένα ποίημα (π.χ. 
μπαλλάντα, ύμνος, λυρικό τραγούδι, γνωμικό - αφηγημα¬ 
τικό - αλληγορικό ποίημα κ.ά.). 

Στην Γ τάξη, επιπλέον, 

• σχολιάζονται, βασικές λειτουργικές διαφορές, π.χ. η 
σημασία της συμπύκνωσης του νοήματος στο διήγημα ή 
το θεατρικό μονόπρακτο, η ισορροπία των νοημάτων σε 
μια αυστηρή στιχουργική δομή όπως το σονέτο, η λει¬ 
τουργία του ελεύθερου στίχου κ.λπ. 

• Οι μαθητές ταξινομούν ως προς το είδος τα κείμενα 
που διδάχτηκαν κατά τη διάρκεια μιας περιόδου και δη¬ 
λώνουν τα κριτήρια στα οποία βασίζουν τις διακρίσεις. 

Στο Λύκειο αναζητώνται συστηματικότερα τα χαρακτη¬ 
ριστικά που διαφοροποιούν τα ποιήματα της νεότερης / 
νεοτερικής και μοντέρνας ποίησης από την παλαιότερη, 


καθώς και οι διαφορές ανάμεσα στα παλαιότερα και σύγ¬ 
χρονα αφηγηματικά κείμενα. 

• Γίνεται λόγος για την καθαρότητα των νοημάτων της 
παλαιότερης ποίησης, την έλλογη και λυρική διατύπωσή 
τους, τα αυστηρά μετρικά σχήματα και τις αυστηρές σπ- 
χουργικές/στροφικές μορφές. Σχετικά με τη νεότερη ποί¬ 
ηση σχολιάζονται ο ελεύθερος στίχος ή η πεζολογική ποι¬ 
ητική μορφή, η συνειρμική εκδίπλωση νοημάτων και συ¬ 
ναισθημάτων, η σκοτεινή και δραματική διατύπωση, η 
ελλειπτικότητα, η πύκνωση (οικονομία) του λόγου. 

• Μελετιόνται αφηγηματικά έργα με κοινωνικό, ψυχο¬ 
λογικό, πολιτικό, φιλοσοφικό ή και συμβολικό/αλληγορι- 
κό χαρακτήρα, αλλά και έργα όπου υπάρχει μείξη των 
στοιχείων, όπως π.χ. μυθιστορήματα με έντονο λυρικό τό¬ 
νο, σύνθετη αφηγηματική ανάπτυξη κ.λ.π., και γίνονται 
συγκρίσεις με παλαιότερα αφηγηματικά είδη, π.χ. με το η¬ 
θογραφικό μυθιστόρημα. 

Για την ιδιαίτερη έμφαση στο είδος προτείνεται η Ειδο¬ 
λογική Οργάνωση κάποιων κειμένων. 

Πρόκειται για καθαρά συγκριπκή εργασία, κατά την ο¬ 
ποία οι μαθητές: 

• αναζητούν και άλλα κείμενα του ίδιου είδους στο Αν¬ 
θολόγιό τους ή σε άλλα βιβλία, 

• επισημαίνουν επιδράσεις, ομοιότητες και διαφορές 
κατά την εξέλιξη των ειδών, 

• αναζητούν τις αιτίες της τύχης ενός είδους σε μια ε¬ 
ποχή ή μια χώρα. 

• Μπορούν, ακόμη, να επιχειρήσουν να μετατρέψουν έ¬ 
να είδος σε κάποιο άλλο, π.χ. ένα διήγημα σε μονόπρα¬ 
κτο. 

6.3. Τα στοιχεία τεχνικής του κειμένου 

Το λογοτεχνικό έργο το κατασκευάζει ο δημιουργός με 
τα υλικά της γλώσσας- πρόκειται, δηλαδή, για ένα περισ¬ 
σότερο ή λιγότερο πολύπλοκο γλωσσικό μηχανισμό, στην 
οποίο ένα σημαίνον ανακαλεί ένα ή οπερισσότερα σημαι- 
νόμενα μέσα από δομές και τρόπους διαφορετικούς από 
κείνους της καθημερινής ομιλίας, και στον οποίο δίνει λο¬ 
γοτεχνική αξία η ποιότητα του λόγου και ο ειδικός τρόπος 
της γλωσσοτεχνικής σύνθεσης. 

Στη λογοτεχνία, το «πώς» λέγεται κάτι είναι πιο σημα- 
νπκό από το «κάτι», το οποίο μπορεί να ειπωθεί και με πολ¬ 
λούς άλλους (μη λογοτεχνικούς) τρόπους. Η συγκεκριμέ¬ 
νη γλωσσική σκευή είναι αυτή που μετατρέπει ένα περιε¬ 
χόμενο σε μοναδικό λογοτεχνικό κείμενο. Ως εκτούτου 
είναι προφανές ότι η γλώσσα του κειμένου ανάλογα με το 
λογοτεχνικό είδος, οι εκφραστικοί τρόποι με τους οποί¬ 
ους αυτή προβάλλει την προθετικότητα του κειμένου, α¬ 
ποτελούν αντικείμενο της διδασκαλίας και της σχετικής 
στοχοθεσίας, διότι έτσι το κείμενο γίνεται περισσότερο 
«κατανοητό» και η ερμηνευτική προσέγγιση περισσότερο 
τεκμηριωμένη. 

Αυτή ακριβώς η διαπλοκή μορφής και περιεχομένου α¬ 
ναλύεται κατά τη διδασκαλία με την παρατήρηση της 
γλώσσας του κειμένου, που συνιστά το «σώμα» του και 
που είναι, ως σώμα, άμεσα αισθητό και παρατηρήσιμο. Αλ¬ 
λά η γνώση του γλωσσικού συστήματος καλείται να υπη¬ 
ρετήσει την προσέγγιση του λογοτεχνικού κειμένου - διόπ 
την κεντρική και δεσπόζουσα θέση κατέχει το κ ε ί μ ε¬ 
ν ο ως σημαίνον σύνολο και αυτό συνιστά το μορφωτικό 
αγαθό, ενώ όλα τα στοιχεία και οι ποικίλες πληροφορίες 
που παρέχονται διά του κειμένου κατά τη διδασκαλία εί¬ 
ναι στόχοι βοηθητικοί, συμπληρωματικοί, που υπηρετούν 

την αναγνωστική διαδικασία. Η γλωσσολογία, η ιστορία 
και η θεωρία της λογοτεχνίας είναι εργαλεία που βοηθούν 
στην καλύτερη ανάγνωση του λογοτεχνικού έργου, όπως 
αυτή ορίστηκε πιο πάνω. 

Κύριο μέληματου διδάσκοντος είναι να κατανοήσουν οι 
μαθητές και να αξιολογήσουν τα ιδιαίτερα χαρακτηριστι¬ 
κά του ύφους του κειμένου, δηλαδή της ιδιαίτερης τάξης 
και ρυθμικής κίνησης με την οποία κάθε δημιουργός εκ¬ 
φράζει τη σκέψη ή το συναίσθημα και διαμορφώνει την 
προσωπική του ομιλία. 

Το ύφος, αποτέλεσμα του συνδυασμού λέξεων και νοή¬ 
ματος, είναι ο τόνος και η φωνή του συγγραφέα, και για 
τον προσδιορισμό του σχολιάζονται και εκτιμώνται: 

• η επιλογή των λέξεων, οι τρόποι της ποιητικής ομι¬ 
λίας, οι «αποκλίσεις», γενικά κάθε πλευρά της γλώσσας 
και του τρόπου με τον οποίο αυτή χρησιμοποιείται. 

• Στο πλαίσιο αυτό γίνεται λόγος για τις ιδιότητες του 
ύφους τόσο ως προς τον τρόπο της διατύπωσης, π.χ. τη 
σαφήνεια, την καθαρότητα καιτην κυριολεξία ή, αντίθετα, 
τη συνθετότητα ή τη σκοτεινότητα, τη φυσικότητα ή την ε¬ 
πιτήδευση, την ποικιλία ή τη μονοτονία, τη ρυθμικότητα 
και την αρμονία ή το αντίθετο, όσο και ως προς το στόχο 
του συγγραφέα, π.χ. τη διδακτική, φιλοσοφική, σαρκα¬ 
στική, ομολογητική, ικετευτική, προτρεπτική διάθεσή του 
κ.λ.π. Ο χαρακτηρισμός του απαιτεί κατάλληλες επεξη¬ 
γήσεις και παραδείγματα. 

• Το ύφος αποκτά δύναμη με την κατάλληλη επιλογή 
και σύνταξη των λέξεων. Προς αυτή την κατεύθυνση λει¬ 
τουργούν τα διάφορα είδη σχημάτων: 

(α) τα λεκτικά: 

- κυριολεκτικά: αναστροφή, έλλειψη, πλεονασμός, ανα¬ 
κόλουθο, σύμφυρση, επανάληψη, επαναφορά, κύκλος, 
χιαστό, πρόληψη, πολυσύνδετο, ασύνδετο, παραλληλι¬ 
σμός κ.λ,π.- 

-τα μη κυριολεκτικά ή ρητορικοί τρόποι: μεταφορά, με- 
τωνυμία, συνεκδοχή, αλληγορία, οξύμωρο κ.λ,π.) και 

(β) τα νοηματικά: 

π.χ. υπερβολή, λιτότητα, περίφραση, ειρωνεία, παρο¬ 
μοίωση, αντίθεση, κλιμακωτό, αναφώνηση, ευφημισμός, 
υποφορά, προσωποποιία. 

Σε κάθε κείμενο σχολιάζονται τα κυριότερα σχήματα με 
στόχο να καταδειχθεί η συμβολή τους στη λογοτεχνικό- 
τητα του κειμένου. Η ανπκατάσταση π.χ. ενός σχήματος 
με το κυριολεκτικό του νόημα ή η τοποθέτηση των λέξεων 
σύμφωνα με τη ροή της καθημερινής ομιλίας ή ο εντοπι¬ 
σμός της ελλειπτικότητας και της οικονομίας του λόγου ή 
της πύκνωσης της φράσης σ’ ένα μοντέρνο ποίημα επι¬ 
τρέπει την αξιολόγηση της ποιητικότητας της διατύπω¬ 
σης. 

Ειδικότερα από την άποψη της τεχνικής 

(1) σ’ ένα ποιητικό κείμενο: 

• σχολιάζεται η κατασκευή των στίχων και των στρο¬ 
φών: ο ρυθμός, το μέτρο, η ομοιοκαταληξία ή ο ελεύθε¬ 
ρος στίχος στη νεότερη ποίηση και (κυρίως στο Λύκειο) α- 
ναζητούνται οι λόγοι που υπαγορεύουν στο δημιουργό τη 
συγκεκριμένη μορφική επιλογή. 

• προσδιορίζονται οι ενότητες του ποιήματος με βάση 
συγκεκριμένα κριτήρια, π.χ. αλλαγή χρόνου, τόπου, προ¬ 
σώπων, ιδεών κ.ά., δραστηριότητα που συνοδεύεται από 
το σχολιασμό της σημασίας που μπορεί να έχουν για την 
ανάπτυξη του νοήματος το σχέδιο (π.χ. η ισορροπία ή το 
αντίθετο των μερών), η θέση κάποιων στίχων, η διάταξη 


των λέξεων ή ακόμη το είδος των προτάσεων. 

(β) Σχετικά με το αφηγηματικό κείμενο η αφηγηματολο- 
γία έχει διευρύνει πολύ τις παραμέτρους μελέτης. Σ’ ένα 
αφηγηματικό κείμενο μελετώνται: 

• ο αφηγητής: 

- η θέση που κρατά στην αφήγηση (: μέτοχος ή αμέτο¬ 
χος στα δρώμενα) 

- ο λόγος (αφήγηση: περιγραφή, διήγηση, σχόλιο- μί¬ 
μηση: διάλογοι, μονόλογοι, σκέψεις προσώπων μείξη), 

- η αλλαγή της οπτικής γωνίας ανάλογα με τη θέση του 
αφηγητή- 

• τα πρόσωπα: 

- ο λόγος τους, 

- οι ρόλοι τους (πρωταγωνιστές, δευτεραγωνιστές, 
σιωπηρά πρόσωπα κ.λ,π.), 

- οι συγκρούσεις τους και οι τρόποι που εκφράζονται, 

- οι χαρακτήρες και η εξέλιξή τους, καθώς και 

- άλλα επιμέρους αφηγηματικά μέσα, όπως εναλλαγή 
αφηγητών, συνεντεύξεις, επιστολές, ημερολόγια κ.ά.· 

• η δράση και η πλοκή (εσωτερική οργάνωση του κει¬ 
μένου): 

- τα γεγονότα και οι αιτιακές σχέσεις τους, 

- τα στοιχεία περιπέτειας που συμβάλλουν στην εξέλι¬ 
ξη της ιστορίας, 

- οι συνέπειες σκέψεων, πράξεων κ.λ,π., 

- η αρχική κατάσταση στέρησης ή ευδαιμονίας, 

- η κλιμάκωση, η κορύφωση, η λύση του έργου και η τε¬ 
λική κατάσταση- 

• ο τόπος (σκηνογραφία)· 

• ο χρόνος των γεγονότων (αφηγημένος-μυθικός-ιστο- 
ρικός)- 

• ο χρόνος της αφήγησης (αφηγηματικός-μυθοπλαστι- 
κός)- 

• ο ρυθμός της αφήγησης (γρήγορος, ή αργός) που κα¬ 
θορίζεται από: 

- τη χρονική σειρά (ομαλή-γραμμική, ίη ητβάιαε Γβε, α¬ 
ντίστροφη, με εγκιβωτισμούς, παρεκβάσεις, αναχρονίες: 
αναδρομές και προλήψεις), 

-τη χρονική διάρκεια (έλλειψη, σύνοψη, επιβράδυνση, 
παύση), 

- τη χρονική συχνότητα (επαναλήψεις, παραλληλίες 
κ.ά.). 

(γ) Η διδασκαλία του λογοτεχνικού δοκιμίου εστιάζεται: 

• στην ιδιαίτερη σημασία των λογοτεχνικών τρόπων σε 
σχέση με την 

• πληροφορηπκότητα και 

• αποδεικτικότητα του κειμένου. 

(δ) Η διδασκαλία θεατρικού έργου εστιάζεται: 

• στη διάκριση πράξεων και σκηνών με βάση συγκεκρι¬ 
μένα κριτήρια (π.χ. είσοδο/έξοδο προσώπου, χρονική/το¬ 
πική μετακίνηση), 

• στην αξιολόγηση των διαλόγων, των μονολόγων (ζω¬ 
ντάνια, φυσικότητα, πεισπκότητα κ.ά.), των σιωπών, 

• στην αξιοποίηση των σκηνικών οδηγιών, των λόγων 
και πράξεων των προσώπων για την σύνθεση του σκηνι¬ 
κού, της σκηνικής κίνησης (μορφασμών, χειρονομιών, κι¬ 
νήσεων). 

6.4. Τα πεδία αναφοράς του κειμένου: ο συγγραφέας, 
το λογοτεχνικό περιβάλλον, η εποχή του. 

Γιατην ερμηνεία του κειμένου δεν ενδιαφέρει η βιογρα¬ 
φία ή η εργογραφία του συγγραφέα παρά μόνο τα στοι- 

χεία εκείνα που φωτίζουν το κείμενο («ποιητική βιογρα¬ 
φία») και συμβάλλουν στην ερμηνεία του. Το ιστορικό, 
κοινωνικό, πολιτικό και καλλιτεχνικό περιβάλλον του κει¬ 
μένου ενδιαφέρει στο βαθμό που βοηθά τον αναγνώστη 
να κατανοήσει και να αιτιολογήσει τις ιδέες και τη μορφή 
του έργου. 

Προς το σκοπό αυτό οι μαθητές αναζητούν 

• πληροφορίες για τη σχολή ή το ρεύμα στο οποίο ανή¬ 
κει ο συγγραφέας, τις πολιτικές, φιλοσοφικές ή άλλες ι¬ 
δέες της εποχής του που επηρέασαν το έργο του, 

• την ερμηνεία κάποιων απόψεων ή συναισθημάτωντου 
στις ιδιαίτερες συνθήκες της ζωής του, στην ψυχοσύνθε¬ 
σή του, στο οικογενειακό ή κοινωνικό περιβάλλον του - 

• αιτιολογούν κάποιες αισθητικές επιλογές του γνωρί¬ 
ζοντας και το λογοτεχνικό περιβάλλον όπου εντάσσεται 
το έργο· 

• αναζητούν σχέσεις τού έργου του με άλλα έργα, ελ¬ 
ληνικά ή ξένα, παλαιότερα ή σύγχρονα (επιδράσεις, επιρ¬ 
ροές, δάνεια κλπ). 

Τα οπτικοακουσπκά υλικά και μέσα (φωτογραφίες, μα¬ 
γνητοφωνημένες συνεντεύξεις, απαγγελίες, μελοποιή¬ 
σεις, βιντεοκασέτες, Οϋ-ΡΟΜ κ.ά.) είναι διδακτικά πολύ 
χρήσιμα για την πρόκληση του ενδιαφέροντος και της θε¬ 
τικής αντίδρασης προς το έργο. 

Η αναφορά σε κάποιες πολύ αξιόλογες κριτικές για το 
έργο ή το λογοτεχνικό ρεύμα, εφόσον συμβάλλουν στην 
ερμηνεία, καλό είναι να χρησιμοποιούνται από τους μα¬ 
θητές τόσο για τις πληροφορίες και απόψεις όσο και για 
το ύφος του κριτικού λόγου, που μπορεί να σταθεί υπό¬ 
δειγμα για τη σύνθεση του δικού τους κειμένου. 

Σημανπκή, πάντως, θεωρείται η σύνδεση του κειμένου 
με το όλο έργο, κυρίως αν πρόκειται για απόσπασμα μυ¬ 
θιστορήματος ή ποιητική σύνθεση. Η επίσκεψη στη βι¬ 
βλιοθήκη, ο δανεισμός και η προσκόμιση στην τάξη της 
πρωτότυπης έκδοσης, ώστε οι μαθητές να δουν και να ξε¬ 
φυλλίσουν το βιβλίο, είναι βασικές δραστηριότητες. 

Ιδιαίτερα αποτελεσματική διδακτικά αποδεικνύεται εδώ 
η οργάνωση διδακτικής ενότητας σύμφωνα με τις τυπο¬ 
λογίες: 

(α) Προσωπογραφία Συγγραφέα, 

(β) Ιστορική Οργάνωση, και 

(γ) Παρουσίαση Σχολής/Γενιάς/Ρεύματος/Κινήματος. 

6.5. Συμπερασματικά 

Απ’ όλα τα παραπάνω προκύπτει ότι ο διδάσκων, οποιο- 
δήποτε κι αν είναι το επιλεγμένο για διδασκαλία κείμενο ή 
το είδος της διδακτικής ενότητας, μπορεί και πρέπει να 
παίρνει την ευθύνη να καταστρώνει το δικό του μικρο- 
πρόγραμμα, που θα διευκολύνει την επικοινωνία και θα 
προκαλεί τη συμμετοχή των μαθητών. Συγκεκριμένα: 

• καθορίζει προτεραιότητα στους γενικούς στόχους 
(στοχοθεσία)· 

• επιλέγει και οργανώνει τα κατάλληλα κείμενα, καθο¬ 
ρίζει τις απαιτήσεις του γνωστικού αντικειμένου και τους 
ειδικούς διδακτικούς στόχους (τους οποίους καλό είναι, 
σε κάποιο βαθμό, να γνωστοποιεί στους μαθητές), καθώς 
και τις δεξιότητες που οδηγούν σ’ αυτούς (ανάλυση του 
όλου στα μέρη)· 

• καθορίζει το σημείο εκκίνησης των μαθητών και πα¬ 
ρέχει οδηγίες και άλλα βοηθητικά για τη διδασκαλία και τη 
μάθηση υλικά (μέριμνα για τη γνωστική ικανότητα μαθη¬ 
τών)· 

• επιλέγει κατάλληλη, ανάλογα με τη διδακτική ενότη¬ 


τα ή το κείμενο, μέθοδο (ή μεθόδους) και πορεία διδα¬ 
σκαλίας· προσφέρει στους μαθητές ποικιλία δραστηριο¬ 
τήτων που καλύπτουν όσο το δυνατόν περισσότερους 
στόχους· προνοεί για την ολοκλήρωση του μαθήματος 
και της ενότητας μαθημάτων σε καθορισμένο χρόνο (με¬ 
θοδολογία - στρατηγική της διδασκαλίας) ■ 

• στηρίζει τη διδασκαλία στο συμμετοχικό διάλογο, και 
κατά περίπτωση στην εργασία σε ομάδες, στην παρου¬ 
σίαση από τον ίδιο ή τους μαθητές κ.ά.· διατυπώνει προ¬ 
σεκτικά τις ερωτήσεις, ώστε να καλύπτουν τους στόχους 
και να προβάλλουν τις κύριες πτυχές του κειμένου (παι¬ 
δαγωγική διάσταση)· 

• καθορίζει τους τρόπους αξιολόγησης των στόχων 
(σύνδεση διδασκαλίας και αξιολόγησης) 

• καθορίζει τους τρόπους ανατροφοδότησης της διδα- 
κτικής-μαθησιακής διαδικασίας (ανατροφοδότηση)· 

• προσδιορίζει τους τρόπους αναπροσαρμογής των 
στόχων (λειτουργική σύνδεση των μερών)· 

• καθορίζει τρόπους σύνδεσης της επιμέρους διδα- 
σκαλίας-μάθησης με το γενικό σκοπό (αναγωγή στο ό¬ 
λο ν). 

7. Αξιολόγηση 

Η εδραία πεποίθηση ότι γνώσεις και ποικίλες δεξιότη¬ 
τες προσδιορίζουν αποφασιστικά τη σχέση του μαθητή- 
αναγνώστη με το λογοτεχνικό κείμενο δίνει το περιθώριο 
της αξιολόγησης του μαθήματος, ως προς αυτά τουλάχι¬ 
στον τα σημεία, με τη διατύπωση σαφών κριτηρίων. Δεν 
είναι το ίδιο, ίσως, όταν θέλουμε να εκτιμήσουμε την ποι¬ 
ότητα των στάσεων που διαμορφώνει και των εμπειριών 
που βιώνει ο μαθητής στο χώρο της Λογοτεχνίας. Είναι 
δύσκολο να σταθμισθούν οι προσωπικές επιλογές και η α¬ 
νάπτυξη πραγματικού ενδιαφέροντος. Πόσο μάλλον που 
συχνά η επίγνωση της αξιολογικής πρόθεσης υπονομεύ¬ 
ει την ειλικρίνεια της συμπεριφοράς. Γι’ αυτό και η αξιο¬ 
λόγηση αυτών των στόχων στρέφεται γύρω από την ικα¬ 
νότητα τεκμηρίωσης της προσωπικής θέσης και στάσης 
και όχι γύρω από το περιεχόμενο της άποψης. 

Θα πρέπει να γίνει πάντως σαφές ότι η αξιολόγηση του 
συγκεκριμένου μαθήματος είναι ιδιαίτερα σύνθετη διαδι¬ 
κασία, η οποία πρέπει να ρίχνει το βάρος σε εκείνα ακρι¬ 
βώς τα σημεία που πιο δύσκολα ελέγχονται. Ερωτήσεις ε¬ 
λέγχου γνώσεων δεν έχουν την ίδια βαρύτητα με ερωτή¬ 
σεις κατανόησης (περιεχομένου ή τεχνικής) ή πολύ 
περισσότερο με ερωτήσεις εφαρμογής γνώσεων, ανάλυ¬ 
σης ή σύνθεσης στοιχείων. Μεγαλύτερη βαρύτητα θα 
πρέπει να δίνεται σε δραστηριότητες με τις οποίες επιχει- 
ρείται να διερευνηθεί κατά πόσο επιτεύχθηκαν ανώτεροι 
στόχοι, όπως είναι ο βαθμός πρόσληψης των ερεθισμά¬ 
των του κειμένου και ανταπόκρισης σ’ αυτά, η ικανότητα 
εκτίμησης, οργάνωσης και χαρακτηρισμού των απόψεων 
και των στάσεων. 

Η συνείδηση του τι επιζητούμε με κάθε ερώτηση και η 
κλιμάκωση στην αξιολόγηση είναι στοιχεία απαραίτητα 
προκειμένου να αναδεικνύεται και μέσα από αυτή τη δια¬ 
δικασία όλη η φιλοσοφία και στοχοθεσία του μαθήματος. 
Η αξιολόγηση των ψυχοκινητικών στόχων συνδέεται με τη 
γενικότερη στάση και συνεργασία του μαθητή στην ορ¬ 
γάνωση, πραγματοποίηση και διεύρυνση του μαθήματος, 
στοιχεία τα οποία πρέπει να συνυπολογίζονται για την α¬ 
ξιολόγηση του μαθητή στο πλαίσιο τ ου σχολείου. 

Η ειδική φύση του μαθήματος, η πολυσημία του λογο¬ 
τεχνικού λόγου και η ερμηνευτική πολλαπλότητά του, σε 

συνδυασμό με τη ζητούμενη αναγνωστική ελευθερία και 
παραγωγή προσωπικού λόγου ενμέρει μόνο επιτρέπουν 
την αξιολόγηση του μαθήματος με ερωτήσεις αντικειμε¬ 
νικού τύπου. Τα ζητούμενα από το κείμενο είναι καλύτερο 
να διατυπώνονται ως ερωτήσεις ελεύθερης ανάπτυξης 
(ανοιχτές) ή σύντομης απάντησης ή με συνδυασμό αυτών 
των δυο τύπων. Όποτε δίνονται ερωτήσεις αντικειμενικού 
τύπου, για να αποφεύγεται η τυχαία ή μηχανική απάντη¬ 
ση, καλό είναι αυτές να συνδυάζονται με ερωτήματα ε¬ 
λεύθερης ανάπτυξης (κυρίως της μορφής: «Να δικαιολο¬ 
γηθεί η απάντηση»). 

Με την ολοκλήρωση κάποιας ενότητας ενδείκνυται να 
δίνονται συνθετικές-δημιουργικές εργασίες, όπως συ¬ 
γκρίσεις έργων βασισμένες σε ποικίλους άξονες (θέμα, 
είδος, ρεύμα κ.ά.), αξιοποίηση κριτικών άρθρων/μελετών 
για διερεύνηση πιθανώς διαφορετικών οππκών και άρα α¬ 
ναγνώσεων, μελέτη μιας ολόκληρης ποιητικής συλλογής 
ή μυθιστορήματος, μετατροπή ενός είδους σε άλλο, π.χ. 
μετασχηματισμός διηγήματος σε θεατρικό ή σενάριο, ή 
απόδοση του θέματός του σε στίχους κ.λ,π. Οι εργασίες 
αυτές απαιτούν χρόνο, κατάλληλη εξάσκηση και προετοι¬ 
μασία, καλή υποδομή του σχολείου σε βιβλιοθήκη και άλ¬ 
λα μέσα, και δεν μπορεί να απευθύνονται αδιάκριτα σε ό¬ 
λους τους μαθητές. Θα πρέπει να υπολογίζονται οι ιδιαί¬ 
τερες ικανότητες του καθενός, τα ενδιαφέροντά τους, 
οικογενειακές ή άλλες παράμετροι, στοιχεία που καθορί¬ 
ζουν τελικά το είδος και την ποιότητα της εργασίας. 

Στη συνέχεια δίνονται γενικές υποδείξεις για το συν¬ 
δυασμό των ειδικών στόχων κάθε μαθήματος με τους διά¬ 
φορους τύπους των ερωτήσεων αξιολόγησης και υποδει¬ 
κνύεται η βαρύτητα που πρέπει να δίνεται ανάλογα με το 
στόχο ή τον τύπο της άσκησης. 

(1) Οι γνώσεις ελέγχονται με ερωτήσεις όλων των τύ¬ 
πων, με τις οποίες ζητείται η εξακρίβωση του βαθμού 
στον οποίο κάθε φορά ο μαθητής κατέκτησε τις γνώσεις 
που διδάχτηκε. Πρόκειται για συγκράτηση πληροφοριών 
και η γνώση τους ελέγχεται είτε με ερωτήσεις της μορφής 
«σωστού-λάθους», σύζευξης, πολλαπλής επιλογής, ή, με 
ερωτήσεις γνωστικού τύπου, οι οποίες εισάγονται συνή¬ 
θως με φράσεις όπως: Τι γνωρίζεις...; Ανάφερε.,.' Διατύ¬ 
πωσε...· Θυμήσου...· Να περιγράφεις...· Τι σημαίνει...; 
(π.χ. - «Ανάφερε τα χαρακτηριστικά της αλληγορίας, του 
διηγήματος, του δημοτικού τραγουδιού, των νεοσυμβολι- 
στών» κλπ.). Οι ερωτήσεις αυτές είναι, κατά βάθος, αντι¬ 
κειμενικού τύπου, από τη στιγμή που ζητούν κάτι πολύ συ¬ 
γκεκριμένο. Γι' αυτό και βρίσκονται κανονικά πολύ χαμη¬ 
λά στην αξιολογική κλίμακα, αν και, μερικές φορές, 
κυρίως οι ερωτήσεις σύζευξης, ενδέχεται να είναι αρκετά 
δύσκολες και χρονοβόρες, προπάντων όταν περιέχουν 
θέματα θεωρίας. 

(2) Καλύτερη διακρίβωση των γνώσεων και, συγχρό¬ 
νως, επίτευξη ανώτερου στόχου συνθέτουν οι ερωτήσεις 
που ζητούν την κατανόηση, την εφαρμογή των γνώσεων, 
την επαγωγική συγκέντρωση στοιχείων ή την αξιολόγησή 
τους και τη σύνθεση σύντομου σχολίου. Ελέγχεται ο βαθ¬ 
μός στον οποίο ο μαθητής: (α) κατέχει και είναι ικανός να 
αναπαραγάγει δημιουργικά κάποια στοιχεία θεωρίας ή ι¬ 
στορίας της Λογοτεχνίας διακρίνοντας τη λειτουργία 
τους μέσα στο κείμενο, (β) κατανοείτο συγκεκριμένο κεί¬ 
μενο και είναι ικανός να συγκεντρώνει και να χειρίζεται 
στοιχεία για την απόδειξη κάποιων θέσεων και τη σύνθε¬ 
ση τεκμηριωμένου σχολίου. 


Και εδώ οι ερωτήσεις μπορούν να είναι όλων των τύπων. 
Οι ελεύθερης ή σύντομης ανάπτυξης εισάγονται συνή¬ 
θως με φράσεις όπως: Δώσε μερικά παραδείγματα...· Ε¬ 
ξήγησε...· Σύγκρινε...· Τι εννοεί...; Ποια στοιχεία από το 
κείμενο αποδεικνύουν ότι... · Τι μπορεί να σημαίνει...; Πώς 
εξηγείται...; Πώς εκδηλώνεται...; Να αναφέρεις σημεία ό¬ 
που...· Πού φαίνεται...; Γράψε σύντομο σχόλιο... Πώς α- 
ξιοποιεί ο συγγραφέας π.χ. το διάλογο, την εικονοποιία, 
τη μεταφορά...; Μιαδιαβάθμιση κατά την αξιολόγηση των 
στοιχείων αυτών είναι αναγκαία για την επίτευξη όσο το 
δυνατόν αντικειμενικής βαθμολογίας. 

(3) Για τη διερεύνηση της επίτευξης των συναισθηματι¬ 
κών στόχων χρησιμοποιούνται ερωτήσεις σύντομης ή ε¬ 
λεύθερης ανάπτυξης, καθώς και συνθετικές εργασίες. Ε¬ 
λέγχονται: η γενικότερη πρόσληψη του λογοτεχνικού έρ¬ 
γου και η ανταπόκριση του μαθητή σ’ αυτό, ο τρόπος με 
τον οποίο οργανώνει τις στάσεις και τις αξίες του. Πιο συ¬ 
γκεκριμένα: η προσοχή με την οποία διαβάζει και κατανο¬ 
εί το κείμενο, η ικανότητα κριτικού σχολιασμού των κυ- 
ριότερων στοιχείων, το βάθος των σκέψεων και των πα- 
ρατηρήσεών του, ο βαθμός συνειδητοποίησης των 
νοημάτων και φαινομένων του κειμένου, η θέληση και η ι¬ 
κανότητα για εσωτερικοποίηση των ιδεών με την έννοια 
της κριτικής αποδοχής αλλά και της αναμενόμενης απόρ¬ 
ριψης ή αναθεώρησης, η ικανότητα, τέλος, με την οποία ο 
μαθητής οργανώνει τις αξίες του και συνθέτει την προ¬ 
σωπική του βιοθεωρία. 

Οι ερωτήσεις που ικανοποιούν αυτούς τους στόχους κυ¬ 
ρίως διατυπώνονται με τους παρακάτω τρόπους: Συμφω¬ 
νείς με την άποψη...; Πώς ερμηνεύεις...; Πιστεύεις ότι...; Τι 
μπορεί κατά τη γνώμη σου να σημαίνει...; Πώς εξηγείς...; 
Πώς φαντάζεσαι...; Πώς θα χαρακτήριζες...; Ο ήρωας 
προκαλεί τη συμπάθειά σας; Αιτιολογήστε τη γνώμη σας. 

Τονίζεται και πάλι ότι τα κυριότερα στοιχεία τα οποία α¬ 
ξιολογούνται σε σχέση με τη διατύπωση προσωπικής ά¬ 
ποψης είναι η ικανότητα με την οποία ο μαθητής ανα¬ 
πτύσσει τη θέση ή τα επιχειρήματά του, το πλάτος και το 
βάθος της επιχειρηματολογίας του, η συνοχή και η αφαι- 
ρετικότητα της σκέψης. 

7. Επιλογικά 

Με την εφαρμογή του νέου Προγράμματος Σπουδών θα 
επιζητηθεί να ελεγχθεί η λειτουργικότητά του σε σχέση 
με τη διδακτική και μαθησιακή διαδικασία. Είναι ανάγκη, 
δηλαδή, να εκτιμηθεί αν πετυχαίνονται οι διαγραφόμενοι 
σκοποί και στόχοι, και εάν οι μεθοδολογικές υποδείξεις, 
μέσα στη γενική του διατύπωση, δίνουν περιθώρια δημι¬ 
ουργικής ελευθερίας στο διδάσκοντα με ευνοϊκά αποτε¬ 
λέσματα για τη μάθηση ή πρέπει να πάρουν πιο συγκεκρι¬ 
μένη διατύπωση προκειμένου να οριστεί με μεγαλύτερη 
σαφήνια το πλαίσιο του μαθήματος. Μέσα από διαδικα¬ 
σίες συνεχούς ανατροφοδότησης θα διαφανούν η απο- 
τελεσματικότητα και η εγκυρότητα του Προγράμματος, 
θα καταγραφούν οι αδυναμίες του και θα διαγραφούν τα 
περιθώρια συμπλήρωσης και βελτίωσής του. 

Η απόφαση αυτή ισχύει για το σχολικό έτος 1999 - 2000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 ( 0651 ) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ ,. ,,, , , Γ * , . , 

- Απο 8 σελίδες και ανω προσαυξηση 100 δρχ. ανα δσελιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » 

5.000 » . 250 » . 

10.000 » . 500 » . 

3.000 >« . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 ΕΙΧΕ. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠ01 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00*έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 










